Warna Cat Rumah Yang Sesuai Dan Tips Memilihnya

Antara yang terpenting apabila menghias rumah ialah, warna dan jenis cat. Bergantung kepada ruang dalam rumah anda, warna cat yang berbeza boleh mempengaruhi suasana dan mood anda tau.
Secara umumnya, setiap ruang mempunyai kesesuaian warna cat yang berbeza. Warna cat yang digunakan di dapur biasanya tidak sama dengan yang di dalam bilik tidur kan?
20 Warna Cat Rumah Yang Sesuai
Dalam perkongsian ini, terdapat beberapa cadangan warna cat yang sesuai untuk setiap ruang di dalam rumah. Jom pilih!
Ruang Tamu
1. Ivory atau Cream

Kredit gambar: istockphoto
Terutamanya kalau ruang di ruang tamu anda agak sempit, warna cat yang cerah seperti cream dan ivory boleh membuatkan ia kelihatan lebih lapang dan luas.
2. Biru Tua
Kredit gambar: istockphoto
Biasanya, mereka yang memilih warna cat biru tua ini inginkan ruang tamu yang kelihatan mewah dan elegan.
Warna perabot yang selalu dipadankan dengannya adalah warna emas dan beige. Macam imej diraja kan?
3. Kelabu Cair + Putih
Kredit gambar: istockphoto
Kombinasi warna kelabu putih memang cantik kan? Nampak eksklusif gitu.
4. Kuning Cerah + Kelabu Cair
Kredit gambar: istockphoto
Semakin ramai yang suka ada feature wall di ruang tamu mereka. Nampak ceria je suasana di ruang tamu bila dicat dengan warna kuning.
5. Putih
Kredit gambar: istockphoto
Cat warna putih pun tak lapuk dek zaman kan? Nak sesuaikan perabot pun senang. Blend in je semua!
Ruang Makan
6. Pink Pastel
Kredit gambar: istockphoto
Warna lembut macam pink pastel memang sesuai untuk dicat di dining room. Lembut dan menenangkan je.
7. Off-White
Kredit gambar: istockphoto
Warna cat off-white mencipta suasana yang segar, lebih-lebih lagi jika ada tumbuhan hijau di ruang makan anda.
8. Biru Klasik
Kredit gambar: istockphoto
Warna cat biru klasik pun apa kurangnya. Lembut, sejuk dan elegan!
9. Light Brown
Kredit gambar: istockphoto
Nampak sofistikated kan warna ni? Biasanya ia dipadankan dengan meja makan berona putih, ivory atau cream.
10. Hitam
Kredit gambar: istockphoto
Hitam itu menawan kan? Tapi kena pastikan pencahayaan cukup ya. Bila dihiasi dengan cahaya lampu kuning, ruang makan anda akan nampak mewah.
Bilik Tidur
11. Kelabu Cair + Pastel Hijau
Kredit gambar: istockphoto
Nyaman je rasa bila warna cat di bilik tidur macam ni kan?
12. Emerald Green
Kredit gambar: istockphoto
Warna ini memang agak gelap tetapi ia akan membuatkan bilik tidur anda kelihatan mewah. Terutamanya jika rangka katil anda diperbuat daripada kayu atau besi yang disaluti warna emas, automatik nampak mewah bila terkena cahaya lampu!
13. Pink Pastel
Kredit gambar: istockphoto
Anak perempuan suka sangatlah cat bilik tidur warna ni. Maklumlah… warna ini dikaitkan dengan sifat feminin dan boleh menenangkan emosi.
14. Pastel Biru
Kredit gambar: istockphoto
Pastel biru pula, sering dikaitkan dengan sifat maskulin. Untuk bilik tidur anak teruna, sesuailah jika catnya warna ni.
15. Merah Rubi
Kredit gambar: istockphoto
Merah, warna yang dikaitkan dengan kasih sayang dan keghairahan. Ia boleh membuatkan anda rasa teruja dan membangkitkan emosi.
Warna cat bilik tidur yang amat sesuai untuk pasangan suami isteri!
Ruang Dapur
16. Putih
Kredit gambar: istockphoto
Selalunya di dapur, kita akan kalut dan cenderung untuk bersepah ketika memasak. Bagi sesetengah orang, mereka lebih gemar untuk cat dinding di ruang dapur mereka dengan warna yang cerah seperti warna putih.
Kuranglah sikit keserabutan nanti.
17. Hitam + Putih
Kredit gambar: istockphoto
Tak kurang juga, gabungan warna hitam dan putih pun sering menjadi pilihan untuk ruang dapur. Ringkas dan sofistikated!
18. Pastel Hijau + Kuning
Kredit gambar: istockphoto
Cantik juga dapur warna ni kan? Nampak ceria je. Bertambah semangat nak memasak.
19. Coral Pink + Emerald Green
Kredit gambar: istockphoto
Gabungan warna cat cerah dan gelap memang common. Ada kelembutan, kontra dan elegan pada gabungan warna cat coral pink dan emerald green ni kan?
20. Teal
Kredit gambar: istockphoto
Warna teal ni, seperti emerald green dan navy blue, ia mencipta suasana eksklusif dan mewah di ruang itu. Kalau dipadankan dengan hiasan wooden material, lagilah cantik!
Tips Memilih Cat Dan Teknik Cat
Bila nak pilih warna cat, ada beberapa faktor yang anda perlu ambil kira:
1. Jenis Cat (Interior atau Exterior)
Pertama sekali, bezakan dahulu, cat yang anda ingin beli ini, apakah untuk ruang dalaman ataupun luaran rumah.
Ia berbeza ya dari segi ketahanan dan kesesuaian. Sebagai contoh, jika anda gunakan cat interior untuk cat di dinding luar rumah, cat itu tidak akan tahan lama kerana ia tidak diformulasikan khas untuk tahan suhu dan kelembapan yang berbeza-beza.
2. Bawa Balik Katalog/Sampel Warna Cat
Kalau tengok sampel warna cat di kedai, memang kurang tepat perspektif kita ya. Yelah.. kalau anda bawa balik katalog warna cat, boleh tengok macam mana warna itu nanti akan kelihatan, harmoni ke tak dengan perabot dan suasana di ruang itu.
Nanti boleh cuba buka lampu atau tengok natural lighting, benar-benar sesuai ke tak dengan warna yang anda idamkan itu.
Jangan lupa minta pada salesman untuk katalog warna cat ya?
3. Pentingkan Kualiti, Bukan Kuantiti Cat
Banyak je kan cat yang murah di pasaran? Sebenarnya cat yang volume nya banyak tetapi murah ini, mengandungi pelarut yang banyak tetapi pigmennya sikit je.
Nanti apabila dicat, ia akan kelihatan tidak cantik warnanya. Nampak pudar dan bertompok-tompok. Oleh itu, pastikan kandungan pigmen dalam cat yang anda nak beli adalah sekurang-kurangnya 45 peratus ya!
4. Cat Yang Sesuai
Seterusnya, pilihlah jenis cat yang sesuai. Maksudnya, yang jenis berkilat, tidak berkilat atau yang separa berkilat.
Bergantung kepada ruang dan kesesuaian, boleh rujuk kepada salesman untuk tolong anda ya?
5. Kosongkan dan Bersihkan Ruang Cat
Sebelum mengecat, pastikan anda kosongkan ruang itu terlebih dahulu. Pindahkan perabot dan apa-apa yang perlu ke tempat lain dan yang tidak boleh dipindahkan, seal barang tersebut atau tutup dengan apa-apa yang patut.
Lapik di ruang lantai dengan surat khabar dan jika ada lebihan cat yang sebelumnya, kikis dan bersihkan dengan kertas pasir dahulu tau.
6. Mulakan Dengan Cat Primer/Sealer
Mungkin ramai yang terfikir tak perlu untuk gunakan cat primer sebagai asas. Tapi sebenarnya, manfaat primer ni banyak. Antaranya, cat anda akan tahan lebih lama, lebih cantik dan lebih melekat.
7. Cat Rumah Anda
Selesai lapisan primer, bolehlah cat ruang tersebut dengan warna cat pilihan. Sama ada anda ingin cat di bahagian penjuru dan bucu-bucu dahulu ataupun di bahagian tengah dahulu dengan menggunakan roller, itu bergantung kepada keselesaan anda.
8. Bersihkan Ruang Dan Pastikan Pengudaraan Optimum
Selesai mengecat, bersihkan ruang dan peralatan cat dengan elok. Jangan lupa juga untuk memastikan pengudaraan di ruang pada tahap optimum.
Angin kipas atau udara dari luar, mana-mana pun boleh!
Cat Rumah Yang Sesuai Dan Berkualiti
Jangan lupa ikuti tips-tips di atas untuk dapatkan warna dan jenis cat yang berkualiti ya? Dengan pemilihan dan kaedah cat yang betul, rumah anda boleh kelihatan brand new untuk lebih daripada 10 tahun tau!


Jom Kenali Jenis-Jenis Ikan Laga Dan Ketahui Cara Penjagaannya

Antara haiwan peliharaan yang disukai selain daripada kucing ialah ikan. Biasanya, ikan koi, ikan emas, ikan flowerhorn dan ikan laga.
Di antara ikan-ikan ini, yang paling mudah cara penjagaan dan lebih jimat kos ialah ikan laga. Harganya tak adalah mahal seperti ikan koi dan memang mampu milik.
10 Jenis Ikan Laga
Bukan orang dewasa je, kanak-kanak pun suka bela ikan. Tengok mereka berenang, memberi makan dan memerhati tabiat ikan.
Kalau nak beli ikan laga untuk dibela di rumah, pilihlah dahulu jenis ikan laga yang anda suka. Jom, tengok 10 jenis ikan laga yang cantik-cantik ini:
1. Crowntail Betta

Kredit gambar: ikanlaga.info
Ramai betul yang meminati Ikan Laga Crowntail Betta ini. Tengok je lah bentuk ekornya. Ia diberi gelaran Crowntail Betta kerana ekornya inilah yang kelihatan mcam pancaran sinaran matahari. Sebab itu jugalah nama lainnya adalah Ikan Laga Matahari.
Di Barat pula, ekornya dilihat sebagai mahkota. Antara ciri utamanya menurut Ikan Laga, siripnya panjang dan tebal ya. Memang mudah nak bezakan dengan ikan laga yang lain.
Lebih spesifik, sirip yang jantan berwarna terang dan panjang. Manakala yang betina pula lebih pudar dan pendek.
Biasanya, harga seekor di pasaran adalah sekitar RM30 hingga RM100.
2. Peaceful/Crescent Betta
Kredit gambar: propertyguru.com.my
Nama yang lebih mesra untuk ikan laga jenis ini ialah Ikan Laga Kampung. Macam ironi je kan namanya, Ikan Laga Peaceful. Tapi ciri-cirinya lah yang memberikan ikan laga ini namanya.
Ia tidak suka bergaduh sampaikan ia boleh hidup bersama ikan laga yang lain dalam ruang air yang sama.
Anda boleh je jumpai ikan ini di sawah, paya dan sungai.
3. Veiltail Betta
Kredit gambar: ikanlaga.info
Tengok je bentuk ekornya, jatuh menyisir macam langsir kan? Mungkin sebab itulah namanya Veiltail kan?
Di Malaysia, jenis ikan laga inilah antara yang senang untuk didapati. Harganya pula agak murah berbanding yang lain. Mungkin kerana ia mudah untuk dibiakkan dan jenis ekornya ini lebih dominan berbanding yang lain.
4. Plakat Betta
Kredit gambar: ikanlaga.info
‘Plakat’ bermaksud ‘ikan bertarung’ di Thailand. Ciri utamanya ialah, ekornya bulat dan pendek. Dari segi jantina pula, yang jantan mempunyai warna yang lebih cantik dan terang.
Ia juga dikenali dengan gelaran ikan laga liar.
5. Halfmoon Betta
Kredit gambar: ikanlaga.info
Cantiknya ekor ikan laga ini kan? Dari situ pun kita dah boleh agak kenapa ia digelar sebagai halfmoon. Ekornya berbentuk seperti separuh bulan penuh kan?
Ikan laga jenis ini agak agresif tau. Susah untuk dibiakkan dan untuk dapatkan ekor halfmoon nya yang terbentuk sempurna.
Merupakan antara jenis ikan laga yang paling cantik, anda boleh dapatkannya dengan harga bawah RM30 seekor. Tapi ada juga yang lagi mahal. Bergantung kepada ciri-cirinya juga ya.
6. Elephant Ear Betta/ Dumbo Betta
Kredit gambar: propertyguru.com.my
Elephant ear? Ini disebabkan ikan laga jenis ini mempunyai sirip di dadanya yang kelihatan seperti telinga gajah. Harga untuk seekor ikan laga jenis ini adalah RM40 hingga RM150.
Ia pun agresif juga, terutamanya yang jantan. Territorial dan dominan, mereka akan menyerang dan berlaga sesama sendiri kalau berada dalam ruang air yang sama tau!
7. Double Tail Betta
Kredit gambar: propertyguru.com.my
Ikan Laga Double Tail Betta senang untuk dikenali melalui ciri dua ekornya yang terpisah dari pangkal. Ditambah pula dengan saiz siripnya yang besar dan panjang, cantik je beralun kedua-dua ekornya ketika berenang.
Semakin sempurna bentuk dua ekornya ini, makin mahal lah harganya.
8. Rosetail Betta
Kredit gambar: propertyguru.com.my
Sirip ekornya yang besar dan berbentuk seakan bunga mawar inilah yang memberikannya nama Rosetail Betta.
Cuba tengok bila ia berenang, memang cantik!
9. Pink Betta
Kredit gambar: ikanlaga.info
Warna siripnya yang merah jambu pudar ni membuatkan ikan laga jenis ini nampak seakan lutsinar. Ia sering disamakan dengan Betta Albino.
Nampak macam princess kan?
10. Koi Betta
Kredit gambar: ikanlaga.info
Haa.. jangan terkejut pula. Ikan laga pun ada yang bakanya nampak sama macam ikan koi. Bukan senang nak biakkan ikan laga jenis ini tau.
Sebab itulah kot harganya agak mahal. Boleh cecah antara RM70 hingga RM150 seekor.
Cara Mudah Jaga Ikan Laga
Mudah je nak jaga ikan ni kalau anda tau cara-caranya. Jom, tengok beberapa tips seperti di bawah:
1. Jaga Kualiti Airnya
Yang mudahnya jaga ikan laga ni, anda boleh je guna air paip. Tetapi, anda mesti neutralkan pH air tu terlebih dahulu.
Letak je ubat anti-klorin sedikit ataupun rendam air tu selama beberapa hari untuk asingkan klorinnya.
Manakala, kekerapan tukar airnya adalah dua tiga kali seminggu. Ini untuk elakkan sebarang pembiakan bakteria, kulat atau parasit ya.
2. Kaedah Beri Makan Yang Betul
Ikan laga ni, memerlukan makanan yang tinggi protein disebabkan ia adalah haiwan air yang karnivor ya. Jadual makannya pula adalah dua kali sehari, dan sedikit je untuk setiap kali.
Jangan terlebih pula ya!
3. Letak Tumbuhan Akuatik
Daun ketapang adalah antara tumbuhan akuatik yang sesuai untuk diletakkan dalam aquarium ikan laga. Tumbuhan akuatik ini membantu menurunkan pH air dan menjaga kualiti air secara keseluruhan kerana ia akan proses najis ikan ini menjadi makanannya.
Senang cerita, ia boleh memperelokkan ekosistem dalam aquarium tu.
4. Jenis Dan Saiz Aquarium Yang Sesuai
Jenis aquarium yang sesuai untuk ikan laga adalah yang lutsinar. Ikan laga ni mudah stress tau. Ia tidak boleh berada dalam ruang air yang sempit dan tertutup. Nanti boleh terbantut tumbesarannya.
5. Letakkan Hiasan Dalam Aquarium
Kalau anda letakkan batu-batuan, tumbuhan akuatik dan sebagainya, ikan laga akan rasa seperti itu habitat semula jadinya. Ia akan lebih selesa dan kurang stress.
Mungkin anda terfikir tak perlu, tapi sebenarnya ia penting untuk emosi ikan laga ini.
Kredit gambar: propertyguru.com.my
Tak adalah susah sangat nak jaga ikan laga di rumah kan? Cara penjagaannya tak rumit pun. Kalau nak bagi makan ke apa, boleh je suruh anak-anak untuk mencipta bonding dan rasa tanggungjawab.
Begitu banyak jenis ikan laga yang cantik-cantik di pasaran, jom bela?


8 Tips Untuk Dekorasi Ruang Tamu Yang Kecil Supaya Kelihatan Besar Dan Luas

Terutamanya jika ahli keluarga Mama tidak ramai, rasa macam tak perlu je untuk beli atau sewa rumah yang besar-besar. Ada ruang tamu, ruang makan, dapur dan beberapa bilik tidur dan bilik air pun sudah cukup.
Senang nak mengemas dan menghias kan? Tapi banyak rumah yang ruangnya kecil dan sederhana macam ni, Mama Siti perhatikan, menjadi sempit dan kelihatan kecil ruang tamunya disebabkan dekorasi yang tidak sesuai.
8 Tips Untuk Dekorasi Ruang Tamu Yang Kecil
Dah tu, macam mana nak deko ruang tamu yang kecil ni, supaya ia kelihatan luas dan tidak sempit?
Jom, kita tengok beberapa tips ini. Moga-moga membantu Mama untuk mendapatkan ruang tamu idaman yang selesa:
1. Warna Cat Yang Lembut
Pernah tak Mama ke restoran atau rumah sesiapa yang luas ruangnya, tetapi terasa sempit dan gelap kerana pemilihan warna catnya yang gelap?
Cuba bezakan, ruang yang sama tetapi warna cat yang berlainan. Satu warna cerah dan satu lagi gelap. Tentu yang menggunakan warna gelap membuatkan ruang itu kelihatan lebih sempit.
Ini kerana warna cat memang memainkan peranan tau. Sebaiknya, untuk ruang yang kecil, gunakanlah warna cat yang lembut dan cerah seperti warna pastel.
Jangan lupa juga, jangan pilih banyak warna cat ya? Kalau Mama mahukan kelainan sedikit, bolehlah jadikan satu ruang dinding di ruang tamu Mama menjadi feature wall seperti dalam gambar di bawah ini.

Kredit gambar: istockphoto
Itu sudah cukup untuk menimbulkan kontra warna pada ruang dan memberi kelainan.
Elakkan guna banyak warna cat tau!
2. Guna Pembahagi Ruang/Wall Divider Yang Sesuai
Banyak reka bentuk rumah yang ruang di ruang tamu dan ruang makannya bersambung kan? Ada yang memilih untuk hiaskan begitu sahaja kedua-dua ruang tanpa pembahagi ruang dan ada juga yang memilih untuk menggunakan wall divider untuk membezakan ruang antara keduanya.
Jika Mama merancang untuk guna pembahagi ruang, Mama Siti sarankan untuk cari wall divider yang akan membantu Mama menjimatkan ruang. Macam mana tu?
Contohnya, Mama ingin menghias ruang tamu Mama dengan rak buku dan menyusun buku-buku kegemaran untuk dibaca nanti. Apa kata, Mama pilih rak yang mempunyai ruang di kedua-dua belah sisi untuk diletakkan sebagai pembahagi ruang antara ruang tamu dan ruang makan?
Di ruang sisi wall divider sebelah ruang tamu, bolehlah susunkan buku-buku dan hiasan-hiasan lain. Manakala di ruang sisi sebelah ruang makan pula, bolehlah susun pinggan mangkuk dan cawan untuk kegunaan tetamu.
Tetapi pastikan Mama tidak memuatkan begitu banyak barang dalam ruang wall divider ini ya. Nanti kelihatan sesak dan serabut pula.
Dah ada wall divider macam ni, tak perlu dah beli rak atau kabinet untuk letakkan buku-buku Mama dan ruang pun dapat dijimatkan, kan?
3. Guna Konsep Pantulan
Kredit gambar: istockphoto
Impak pantulan pun dapat membantu untuk menampakkan ruang tamu Mama lebih luas dari yang sebenar.
Antara yang Mama boleh gunakan untuk mendapat impak pantulan ini adalah cermin dan finishing perabot yang berkilat.
Perasan tak, banyak rumah yang gantungkan cermin di ruang tamu dan ruang makan mereka? Ia bukan sahaja bertujuan untuk hiasan dan kegunaan tau.
Sebenarnya, dengan menggantungkan cermin, cahaya akan terpantul dengan lebih banyak dalam ruang itu dan impak pantulan inilah yang akan menampakkan ruang tamu Mama lebih besar.
Perabot yang permukaannya licin dan bukannya matte juga akan memberikan impak yang sama. Boleh cuba lah nanti ya?
4. Saiz dan Kegunaan Perabot Yang Sesuai
Selain itu, pemilihan saiz dan kegunaan perabot pun penting tau untuk menjimatkan ruang. Berdasarkan saiz ruang tamu Mama, pilihlah saiz perabot seperti sofa yang sesuai.
Jangan pilih yang terlalu besar atau terlalu kecil. Saiz perabot yang sesuai akan menampakkan keseragaman dan tidak menyempitkan ruang di ruang tamu rumah Mama.
Tidak dilupakan juga, bagi Mama Siti, kita mestilah bijak memilih perabot yang boleh digunakan untuk pelbagai fungsi. Ada banyak je reka bentuk sofa yang Mama boleh gunakan untuk menyimpan barang dalam ruang tersembunyinya. Bolehlah jimatkan ruang kan?
5. Tema Yang Sesuai
Bila dah ada rumah sendiri ni, tidak kiralah dengan menyewa ataupun beli, mesti rasa teruja kan? Nak menghias itu ini. Letak perabot tu, hiasan ni, sampaikan boleh pening jadinya.
Antara yang terpenting sebenarnya dalam susun atur ruang ini adalah, pemilihan tema yang sesuai. Memang banyak tema hiasan yang cantik tetapi untuk satu ruang, hanya sesuai untuk satu tema sahaja sebenarnya. Jika Mama pilih lebih dari satu, akan nampak cacamarba nanti.
Contohya, Mama pilih tema hiasan Scandinavian, itu sudah mencukupi. Fokuslah kepada keseluruhan design yang berdasarkan tema pilihan Mama. Walaupun ruangnya kecil, akan nampak mewah dan cantik apabila seragam nanti!
6. Hiasan Yang Ringkas
Kredit gambar: istockphoto
Seperti kata-kata arkitek Ludwig Mies van der Rohe, Less is More. Tak perlu pun untuk Mama padatkan ruang dengan meletakkan semua hiasan yang Mama rasakan cantik.
Mama Siti faham je bila Mama excited nak hias sebanyak ruang yang mungkin dengan hiasan yang Mama berkenan. Tetapi, lebih-lebih lagi dengan ruang yang terhad, Mama perlu bersikap lebih praktikal ya?
Pilih yang cantik dan perlu, kemudian susun aturkan dengan sesuai mengikut ruang di ruang tamu Mama ya?
7. Guna Konsep Pencahayaan
Berdasarkan perkongsian daripada Decoo, pencahayaan memang memainkan peranan penting dalam deko ruang tamu yang kecil di rumah.
Seperti yang telah kita bincangkan tentang konsep pantulan tadi, ia sebenarnya memerlukan cahaya untuk terjadinya impak itu. Cahaya tersebut, boleh didapati daripada cahaya semula jadi seperti cahaya matahari dan cahaya lampu.
Bergantung kepada ruang di ruang tamu Mama, jika tingkapnya luas dan Mama mendapat cahaya yang mencukupi di siang hari, itu boleh membantu untuk menaikkan seri di ruang tamu rumah anda. Peredaran udara pun akan lebih baik.
Tetapi jika ruang tamu Mama mempunyai tingkap yang kecil dan tidak menerima cahaya semula jadi dengan cukup, Mama perlu berbelanja lebih untuk mendapatkan bantuan dari cahaya lampu hiasan.
Bergantung kepada bentuk ruang tamu Mama, pemasangan lampu pilihan memang penting. Mama mesti bijak mengatur lokasi pemasangan lampu supaya cahayanya mencukupi untuk menaikkan seri dan mencerahkan ruang tamu Mama.
Percayalah, pasti ia akan nampak lebih luas apabila menerima cukup pencahayaan.
8. Manfaatkan Ruang Yang Tertutup
Banyak je kan reka bentuk dinding dan rak televisyen yang Mama boleh muatkan barang dalam ruang tertutupnya?
Kadang-kadang, dengan hanya menggunakan ruang tertutup ini, sudah cukup untuk Mama menyimpan barang-barang yang diperlukan di ruang tamu. Tak perlu dah rak atau kabinet yang lain. Ia pun tersorok dari pandangan, tak adalah nampak serabut ke apa kan?
Kredit gambar: istockphoto
Tips Untuk Ruang Tamu Yang Kecil Tetapi Mewah Dan Cantik
Tak susah pun kan untuk menghias ruang tamu yang kecil supaya ia kelihatan luas dan mewah? Dengan tips-tips deko ruang tamu kecil di atas, Mama boleh cuba praktikkan untuk dapatkan ruang tamu idaman Mama!


10 Idea Deko Ruang Tamu Yang Terkini. Mama Sukakan Yang Mana?

Dekorasi di bahagian ruang tamu memang antara yang menjadi keutamaan pemilik rumah kan? Maklumlah…di situlah ruang untuk kita menyambut dan menyantuni tetamu. Mestilah kena kemas dan cantik kan?
10 Idea Untuk Dekorasi Ruang Tamu
Terdapat banyak tema dan idea untuk deko ruang tamu. Dalam banyak-banyak ni, yang mana pilihan Mama?
1. Tema Ruang Tamu Tradisional (Rumah Kayu Kampung)
Jika rumah Mama adalah rumah kayu kampung dan Mama ingin kekalkan suasana klasik, tradisional dan kemelayuan, Mama bolehlah memilih hiasan dan reka bentuk yang bertemakan tradisional.
Sebagai contoh untuk perabot, Mama memilih set perabot kayu jati, coffee table ukiran kayu dan permaidani buluh.
2. Tema Ruang Tamu Moden Kontemporari
Selain itu, ramai juga yang meminati rumah bertemakan moden kontemporari. Pemilihan perabot dan barang hiasannya mudah untuk dicari dan tema ini dapat mencipta suasana yang ceria di kawasan ruang tamu rumah Mama.
Pemilihan perabot untuk tema ini biasanya simple je dan menurut Decco, ada yang mencipta kontra dengan menggunakan corak grafik.
3. Tema Ruang Tamu Moden Minimalis

Kredit gambar: istockphoto
Untuk Mama yang tidak sukakan penggunaan perabot dan barang hiasan yang banyak, sesuai sangat untuk hias ruang tamu Mama bertemakan moden minimalis ni.
Perabotnya hanya sekadar yang diperlukan seperti sofa, coffee table dan karpet je. Sebab itulah tema ini agak praktikal dan makin ramai yang menyukainya.
Jimat pun jimat kan?
4. Idea Ruang Tamu Memanjang
Banyak je reka bentuk rumah yang memanjang di bahagian ruang tamunya kan? Kadang-kadang tu, pening kepala memikirkan pemilihan dan susun atur yang sesuai.
Yelah.. tak semuanya sesuai dengan ruang tamu yang memanjang. Tetapi sebenarnya, banyak tau hiasan ruang dalaman yang sesuai untuk ruang tamu memanjang.
Sebagai contoh, kalau sofa, sofa berbentuk ‘L’. Yang penting, saiz perabot Mama haruslah bersesuaian dengan ruang tamu Mama. Elakkan memilih perabot yang bulat dan kurangkan jumlah perabot ya.
Untuk ruang tamu yang memanjang, adalah lebih sesuai hiasannya pada dinding untuk menjimatkan ruang.
5. Tema Ruang Tamu All-White

Mesti ada yang sukakan tema all-white kan? Kalau boleh, nak satu rumah serba putih, macam white house gitu.
Dari perabot, permaidani, langsir yang flowy putih bersih, memang cukup menawan dan menenangkan. Tema all-white ni mencipta suasana seperti fairy tale.
Memang sesuai untuk mereka yang sukakan simplicity.
6. Tema Ruang Tamu Scandinavian
Kredit gambar: istockphoto
Sekarang sudah makin ramai yang mula jatuh hati dengan tema ini kan? Penggunaan warna untuk tema ini yang berkisarkan earth tone membuatkan ia lebih menarik, sesuai dengan iklim tropika kita.
Warna perabot dan barang hiasan yang biasa digunakan untuk tema Scandinavian adalah, warna putih, cream dan ivory. Perabot pula banyak yang menggunakan wooden material dan diserikan dengan tanaman hiasan di dalam rumah.
7. Tema Ruang Tamu Muji

Tak kurang juga, tema Muji di ruang tamu turut menjadi antara pilihan idea popular untuk dekorasi ruang tamu.
Ia berasal dari Jepun yang mengetengahkan estetik yang elegan dan minimalis. Penggunaan warna untuk tema ini biasanya hampir sama dengan tema Scandinavian tetapi ada sedikit penambahan warna navy, hijau dan dark brown.
Cukup dengan sekali pandang sebenarnya, ia akan menampakkan unsur estetik Jepun pada tema ini.
8. Tema Ruang Tamu Hitam dan Putih

Ada juga yang lebih sukakan padanan hitam dan putih. Idea dekorasi ruang tamu sebegini pun tidak kurang menariknya.
Warna-warni bukanlah menjadi pilihan tetapi seluruh ruang tamu bertemakan warna hitam dan putih. Sofa, rak televisyen dan barang hiasan, semuanya.
Mungkin ada yang fikir tema sebegini akan mencipta suasana yang suram tetapi sebenarnya, ruang tamu Mama boleh kelihatan klasik, moden dan elegen dengan gabungan dua warna ini.
9. Tema Ruang Tamu Gothic

Tema gothic adalah lebih kurang dengan tema hitam dan putih, tetapi ia ada tambahan warna yang lain seperti emerald green dan bantuan pencahayaan dari lampu kuning.
Warna-warna perabot dan barang hiasan adalah gelap dan biasanya ia akan diserikan dengan cahaya lampu. Tema gothic sememangnya unik dan hiasan lampu chandelier adalah wajib untuk tema ini.
10. Tema English Style
Kredit gambar: istockphoto
Tema English style memang tak lapuk dek zaman kan? Pemilihan warna dan corak sofa, permaidani dan langsir sebagai contoh, memang perlu dititikberatkan untuk tema ini.
Sekarang, tema ruang tamu English style di Malaysia diserikan lagi dengan pemasangan wainscoting di dinding, memberikan ilusi seperti berada di dalam rumah agam British gitu.
Tips Memilih Perabot Dan Dekorasi
1. Saiz Yang Sesuai
Sama ada perabot atau barang dekorasi, anda mestilah menitikberatkan saiznya. Apakah sesuai dengan keluasan ruang tamu anda?
Tentukan perabot dan barang hiasan yang anda mahukan di ruang tamu dan pilih saiz yang sesuai untuk setiap satunya supaya ia nampak seragam ya.
2. Bahan Buatan Yang Utuh
Ini penting ya. Jangan kerana dijual pada harga yang lebih murah, anda sanggup menggadaikan keselamatan dengan membelinya.
Sofa dan meja sebagai contoh, mestilah diperbuat daripada bahan buatan yang kukuh supaya ia boleh menampung berat dengan selamat.
3. Bentuk Perabot Yang Sesuai
Bukan tu je, pemilihan bentuk perabot pun perlu ditimbang kira. Jika ruang tamu anda memanjang dan sempit, perabot yang berbentuk bulat sebagai contohnya, kurang sesuai.
Reka bentuk ruang tamu anda dan kedudukan bucu memang penting untuk menentukan, bentuk perabot yang manakah sesuai untuk disusun atur dalam ruang tamu anda.
4. Keseragaman Perabot
Kredit gambar: istockphoto
Tak dilupakan juga, dalam memilih perabot dan barang hiasan untuk diletakkan di ruang tamu, anda mestilah menilai kesesuaian antara satu sama lainnya.
Sebagai contoh, tinggi coffee table mestilah selaras dengan tinggi kusyen sofa. Berdasarkan perkongsian Property Guru, ketinggian skrin televisyen dengan ketinggian kusyen sofa pun mestilah berada pada laras yang selesa untuk anda menonton televisyen.
Tak boleh sembarangan ya. Bila seragam, barulah cantik dan praktikal!
Pilihlah Idea Dan Tema Ruang Tamu Mengikut Kesukaan Anda
Salah satu keseronokkan mempunyai ruang kita sendiri adalah, menghiasnya mengikut cara kita kan? Pilihlah tema yang anda sukai dan susun aturlah perabot dan barang hiasan di ruang tamu anda mengikut kesesuaian.


Senarai Roti Yang Berkhasiat Untuk Ibu Berpantang

Waktu berpantang ni ramai Mama yang rasa stress kerana pilihan makanan yang berkurang. Sebenarnya banyak sahaja pilihan yang sihat dan mengenyangkan. Tambah lagi badan baru nak adjust hasilkan susu jadi Mama asyik rasa lapar. Mama Siti akan kongsikan sedikit sebanyak tentang roti berkhasiat untuk ibu berpantang.

Roti Merupakan Makanan Mudah Sewaktu Berpantang
Roti ni hampir menjadi sesuatu makanan yang menjadi kemestian di dalam rumah kita. Kita membesar dengan pelbagai jenis roti seperti pau, roti canai, roti ban, roti keping, roti paung, roti benggali dan macam-macam lagi. Jadi kalau tak ada roti macam pelik pula.
Roti mula jadi makanan kering yang mudah dibeli, mudah dibawa, pantas nak makan ia tersedia dan juga mengenyangkan. Sehinggalah roti mula menjadi comfort food buat ramai kita selain snek lain ketika berpantang.
Ketika tempoh berpantang pula, badan kita melalui fasa penyembuhan dan perubahan hormon yang mendadak. Organ penghadaman masih sedang adjust dan masih lemah dalam menghadam makanan. Jadi kali ni, marilah Mama Siti senaraikan sedikit roti pilihan yang lebih baik buat ibu berpantang.
Pilihan Roti Berkhasiat untuk Ibu Berpantang
1. Roti bijian tercambah

Bagi Mama Siti ini antara jenis roti paling baik untuk ibu berpantang.  Lebih mesra usus kerana lebih mudah dihadam. Ia juga tinggi serat dan protin, jadi Mama akan kenyang lebih lama.
Roti ini ini diperbuat daripada beberapa jenis bijirin yang sedang mula tercambah melalui pendedahan kepada haba dan kelembapan. Bijirin tercambah ini kemudian akan dikeringkan dan dikisar hingga halus menjadi tepung sebelum dijadikan roti. Kot-kot tertanya macam mana buat roti dengan bijirin. Hehe.
Kaedah ini membantu roti yang terhasil memberi nutrisi yang penuh dengan kadar serapan lebih baik selain meningkatkan kualiti antioksidan di dalam roti yang dihasilkan. Proses yang berlaku ini juga memecahkan struktur kanji sekaligus merendahkan karbo di dalamnya. Jadi roti ini baik untuk mereka yang sedang mengawal jumlah gula dalam darah.
Roti ini agak mudah dijumpai di pasaraya berhampiran rumah Mama. Cubalah survey sebelum melahirkan, ya.
2. Roti sourdough

Roti sourdough juga bagus kerana gluten yang selalu menyebabkan angin, kembung perut tu dihadamkan terlebih dahulu supaya lebih mesra usus kita. Ia juga mengandungi bakteria baik jadi proses penghadaman lebih lancar apatah lagi buat Mama yang ada masalah sembelit sewaktu pantang bersalin.
Roti ini menggunakan yis asli untuk menggebukan dan menaikkan rotinya. Asal yis tu daripada gandum juga yang diperam. Sekaligus menjadi pengawet asli untuk bagi roti ni tahan lama sikit. Sekarang pun dah ada banyak penjual roti sourdough yang membuat roti gebu style kesukaan orang Asia. Boleh saja search di Facebook group Sourdough Support Group Malaysia untuk mencari penjualnya.
Jadi kini roti sourdough bukan hanya roti artisan yang kenyal, malah roti gebu yang menjadi kesukaan ramai penggemar roti.
3. Roti gluten free

Roti gluten free bermaksud rotinya tidak menggunakan gandum sebagai salah satu bahannya. Gluten ni adalah bahan dalam gandum yang membuatkan roti menjadi ‘elastik’ dan cantik gebu.
Namun ada orang tak sesuai dengan gluten ini apatah lagi ketika badan masih lemah selepas melahirkan. Badan akan mudah kembung, tak selesa dan sebagainya. Roti tanpa gluten ni sesuai untuk mereka yang ada alahan juga.
Sekarang roti gluten free mudah didapati melalui baker yang membuat roti di rumah. Boleh saja jenguk Facebook group Gluten Free Support Group Malaysia untuk mencari pembuat roti ini. Roti gluten free biasanya dibuat melalui campuran pelbagai tepung seperti tepung beras, kanji kentang, tepung buckwheat dan banyak lagi untuk mendapat tekstur gebu seperti roti gandum.
4. Keto Bun

Ketogenic bun ini dibuat daripada tepung badam, tepung kelapa, telur putih dan flaxseed supaya menghasilkan roti rendah karbo, tanpa gandum, tinggi lemak baik namun cukup jumlah protin. Ada yang menggunakan diet ini untuk menurunkan berat badan dan ada juga yang menggunakan diet ini untuk rawatan anak-anak epilepsy.
Keto bun ini kini mudah didapati melalui online seller kerana diet ini adalah tidak asing lagi buat masyarakat Malaysia. Rasanya juga sedap dan nutrisinya juga tinggi kerana menggunakan badam dan kelapa. Telur putih yang membuatkan ia gebu. Namun roti ini tidak sesuai untuk Mama yang masih berpantang telur.
Masyarakat Melayu Asalnya Kurang Diet Roti
Sebenarnya nenek moyang kita dahulu memang perut dan usus tidak dibiasakan dengan roti. Jika sewaktu berpantang banyak makan roti, Mama juga seeloknya amalkan ulaman herba yang panas untuk membantu (jika berlakunya) masalah pedih ulu hati ataupun kembung perut pada bayi.
Apapun Mama lebih tahu tentang diri sendiri. Selepas makan boleh observe bagaimana reaksi badan kepada makanan tersebut dan boleh pantau keadaan bayi.
Variasikan Nutrisi Ketika Berpantang
Kredit gambar: Oh Bulan
Mama cuba variasikan pemilihan nutrisi ketika berpantang, kerana ia boleh membantu penyembuhan. Jangan lupa banyakkan sayuran untuk penghadaman yang baik. Tidak lupa juga buah-buahan yang sebenarnya ada pelbagai variasi yang sesuai diambil ketika berpantang dan jenis-jenis ikan yang tinggi DHA yang sangat bagus untuk perkembangan bayi.
Selamat berpantang dengan baik buat Mama semua. Semoga dipermudahkan kesembuhan.


Elakkan Jadi Mangsa ‘Scammer’, Pastikan Mama Ikuti Langkah Keselamatan Ini

“Beli online saja lah”, “Baucar khas untuk pembeli atas talian”, “Hanya boleh didapati secara online”. Frasa di atas adalah kebiasaan yang kita dengar ketika menonton televisyen atau di siaran internet. Antara sebab pengguna lebih disarankan membeli secara online adalah kerana sistemnya yang lebih terurus dan memudahkan kedua-dua belah pihak.
Kalau diikutkan, sebenarnya gaya membeli-belah secara online ini telah mula sejak lebih 10 tahun yang lalu iaitu pada 2010. Seiring dengan kemajuan internet dan ditambah dengan kepelbagaian cara pembayaran membuatkan pengguna semakin selesa berurusan secara maya.
Sama seperti menjalankan urusniaga secara bersemuka, beli-belah di atas talian juga berisiko menjadi mangsa penipuan. Kita perlu sentiasa berwaspada agar dapat melindungi transaksi kewangan dan data peribadi masing-masing.
Setelah Mama Siti menjalankan beberapa urusniaga dan melalui pemerhatian peribadi, rupanya ada lima elemen penting yang perlu diperhatikan untuk mengenal pasti kebarangkalian Mama atau orang terdekat bakal ditipu.
5 Elemen Penting Untuk Mengenalpasti Scammer
1. Penilaian Ulasan (testimoni)

Kredit gambar: Freepik
Hari ini, ramai yang menggunakan ulasan dari pelanggan sebagai cara menarik pelanggan baru. Selalunya, review yang ditunjukkan semuanya positif. Sebagai pengguna bijak, bagaimana kita hendak mendapatkan ulasan yang sebaliknya?
Cari di media sosial dengan menaip nama produk dan jika ada, tuliskan juga nama penjualnya sekali. Hasil carian akan menunjukkan kiriman dari individu lain samada melalui gambar, video atau kapsyen melalui kata kunci tadi.
Mama perlu perhatikan perkara seperti cara perbualan, pembungkusan, penghantaran dan perkhidmatan selepas jualan. Melalui perkara ini, Mama boleh pertimbangkan samada mahu meneruskan urusan tersebut atau tidak.
Selain itu, jika barang yang Mama mahukan terdapat di laman e-dagang maka itu lebih baik. Laman e-dagang pada dekad ini muncul bak ‘cendawan selepas hujan’. Kebanyakannya akan ada ruangan untuk para pembeli memberikan komen setelah barang yang diterima sampai.
Ini peluang untuk kita melihat setakat mana penjual tersebut mementingkan perniagaan mereka.
Jika terdapat ulasan buruk sejak tiga bulan yang lalu dan tiada penambahbaikan dalam jangka masa tersebut, Mama perlu berfikir semula. Adakah Mama masih mahu meneruskan atau mencari kedai online yang lain? Pilihan di tangan Mama.
Lihat juga bilangan review terendah. Jika ulasan negatif lebih banyak berbanding ulasan positif, rasanya Mama tahu apa yang perlu dilakukan. Ya, batalkan niat membeli barang di kedai tersebut atau pilih barang lain di kedai yang sama.
2. Mempunyai Sistem Jaminan & Rating
Kredit gambar: CNN Underscored
Jika Mama pengguna tegar Shopee dan Lazada, Mama pasti sering melihat terma guarantee atau jaminan. Sebenarnya, kewujudan terma ini sangat membantu pembeli daripada menjadi mangsa scammer.
Bagaimana ianya berfungsi? Platform yang mempunyai sistem keselamatan ini akan menjadi orang tengah antara penjual dan pembeli. Setelah bayaran dibuat, laman e-dagang ini akan terlebih dahulu ‘memegang’ duit tersebut.
Mama akan diberikan beberapa hari untuk menguji samada produk berfungsi dan adakah terdapat sebarang kecacatan. Nilai pembayaran hanya akan diserahkan kepada penjual sekiranya pembeli mengesahkan telah menerima barang tersebut dalam keadaan baik.
Apa yang berlaku jika barang yang sampai tidak sama seperti yang dipesan? Atau apa yang boleh kita lakukan kalau barang rosak? Jangan risau kerana sistem jaminan ini sangat menyebelahi pelanggan.
Mama boleh memilih pilihan refund dan hantarkan segala dokumen tambahan kepada pihak e-dagang sekiranya diperlukan. Lazada membenarkan pembeli membuat permohonan bayaran balik (refund) 14 hari dari hari barang sampai ke tangan Mama.
Kredit gambar: Lazada & Shopee
Oh ya, jangan lupa tentang tempoh untuk Mama mengesahkan penerimaan barang. Di Shopee, Mama diberikan masa selama 3 hingga 15 hari sebelum sistem membuat pengesahan pembelian secara automatik. Jadi, cepat-cepat buka paket dan lakukan pemeriksaan.
3. Semak Rekod SCAMMER
Kredit gambar: freepik
Dalam zaman serba canggih kini, pihak berkuasa juga tidak mengambil mudah tentang penipuan atas talian. Jika Mama ragu-ragu dengan pembelian online, semak data penjual melalui portal Scam.my dan Portal CCID.

Portal CCID adalah usaha daripada Polis Diraja Malaysia (PDRM) melalui Jabatan Siasatan Jenayah Komersil dalam membendung aktiviti penipuan atas talian.

Kedua-dua portal ini fokus untuk transaksi yang berlaku di Malaysia. Penggunaannya sangat mudah. Mama boleh melakukan pencarian melalui nama, akaun bank, nombor telefon dan kad pengenalan.
Bagus jika Mama membuat persediaan sebelum menyetujui sebarang pembelian tetapi bagaimana jika Mama telah lengkap membuat pembayaran?
Segera lakukan langkah keselamatan di bawah sebagai perlindungan;
Simpan bukti transaksi seperti resit, perbualan dan lain-lain yang berkaitanTerus buat laporan polis Dapatkan nasihat dari penasihat kewanganHebahkan kepada orang ramai tentang identiti scammer tersebut
Penipuan boleh berlaku dalam pelbagai medium. Panggilan telefon adalah salah satunya daripadanya. Terdapat satu aplikasi telefon yang mampu menapis sumber panggilan telefon tersebut.
Gunakan aplikasi Truecaller kerana ia akan memaparkan identiti dan status pemanggil di skrin. Nombor yang berasal dari luar negara akan ditunjukkan lokasi panggilan dibuat. Manakala, panggilan scammer dari Malaysia akan diberikan amaran berwarna merah.
4. Transaksi Hanya di Platform (E-Dagang)
Kredit gambar: Shopee
Walaupun memilih membeli-belah di laman e-dagang seperti Shopee, Lazada, Mudah.my dan Carousell, kebarangkalian untuk diperdaya sebenarnya masih ada.
Mungkin ada di kalangan Mama yang pernah menjual barang dan ada pembeli yang berikan nombor telefon atau nombor Whatsapp untuk Mama hubungi.
Nasihat Mama, jangan sesekali buat urusniaga di luar. Apa-apa sahaja pertanyaan berhubung produk hanya dilakukan di dalam platform untuk mengelakkan Mama ditipu.
Jadi penjual pun boleh kena tipu? Ya betul, scammer semakin kreatif mencari mangsa dengan pelbagai modus operandi.
Kenapa perlu kekalkan perbualan dan pembayaran di laman tersebut? Kerana segala data-data itu akan diterima oleh syarikat e-dagang dan mereka akan membantu sekiranya transaksi mendorong ke arah penipuan mana-mana pihak.
Hak Mama dilindungi sebagai penjual dan pembeli.
5. Tingkah Laku Mendesak
Kredit gambar: Freepik
Mama faham dek kerana kekangan masa dan lokasi, kadang kala Mama terpaksa membeli dan menjual secara jarak jauh. Perkara yang dirisaukan adalah apabila nilai barangan tersebut mahal.
Jangan risikokan diri Mama dengan sewenang-wenangnya bersetuju dalam jual beli tersebut. Sebaliknya, Mama boleh cuba lakukan perkara seperti di bawah ini.
Hantarkan wakil untuk melihat keadaan barangLihat sendiri secara face to faceMinta untuk buat panggilan video
Jika ada diantaranya cuba memberikan alasan dan sentiasa mengelat, jaga-jaga kerana ada kebarangkalian Mama bakal menjadi mangsa seterusnya. Ini juga peluang untuk Mama melihat sendiri keadaan produk yang Mama ingin beli.
Selain itu, perhatikan juga tingkah lakunya. Jika mereka terlalu mendesak untuk mempercepatkan pembayaran, ada kemungkinan mereka bukan penjual sebenar, sebaliknya hanya memperdayakan Mama.
Dunia telah pun memasuki abad ke-21, dan rangkaian internet juga semakin mudah didapati. Manfaatkan kelebihan ini dengan mencari informasi tentang trend penipuan terkini. Jadilah pengguna dan penjual yang bijak agar Mama tidak terjebak dalam sindiket penipuan internet.


Lazat & Berkhasiat! 6 Jenis Biskut Untuk Ibu Berpantang Yang Sering Disyorkan

Tempoh berpantang ni biasanya Mama akan mudah rasa lapar terutama apabila badan baru mula menghasilkan susu untuk bayi. Kudapan di antara waktu makan berat sangat membantu mengisi perut kan, apatah lagi tahap laparnya tu tak boleh bincang dah.
Mama Siti kongsikan senarai jenis biskut yang sesuai untuk ibu berpantang jadikan sebagai snek diantara waktu makan berat.
Cadangan Jenis Biskut Untuk Ibu Berpantang
Mama Siti suka nak cadangkan untuk terus amalkan pemakanan sihat sementara tempoh pemulihan dan badan masih sensitif ini. Jadi kadar kesembuhan akan lebih cepat dan badan Mama pun pasti sentiasa rasa segar. Berikut merupakan beberapa jenis biskut untuk ibu berpantang yang sesuai dan senang untuk Mama dapatkan secara atas talian sambil berpantang.
6 Jenis Biskut Untuk Ibu Berpantang
1. Jenama Oven Bella
Produk Oven Bella keluaran Malaysia ini sangat mementingkan bahan-bahan dalam pembuatan biskut mereka, malah kebanyakan biskut menggunakan tepung badam dan tiada gandum. Pemilihan gula asli bukan gula putih dan chocolate couverture yang berkualiti selain jenis jenama mentega yang bagus.
Boleh terus buat belian di website Oven Bella. Ada pelbagai perisa biskut dan juga produk lain yang Mama boleh tempah di sana. Antara snek lain yang dijual adalah variasi kek-kek sihat, jadi selamat mencuba ya.
2. Biskut Tanpa Telur

Kredit gambar: Shopee
Untuk Mama yang masih berpantang telur, Mama boleh mencuba biskut tanpa telur, dan menggunakan gula asli serta tanpa gandum ini. Produk ini menggunakan tepung badam yang lebih mesra usus buat ibu berpantang.
3. Biskut Tanpa Telur dan Tenusu Orgran
Kredit gambar: Shopee
Untuk Mama yang selalu mempunyai masalah clogged duct mungkin boleh cuba biskut yang tidak mempunyai bahan tenusu jenama Orgran kerana tenusu biasanya buat susu lebih banyak dan menyebabkan bengkak payudara.
Jenama Orgran ini mempunyai banyak lagi rangkaian jenis pilihan biskut untuk Mama. Jika Mama sukakan perisa coklat, Orgran juga mempunyai pilihan untuk itu.
4. Biskut Sihat Gullon
Kredit gambar: Signature Market
Biskut untuk ibu berpantang ini tidak mengandungi kekacang jika Mama alah padanya atau masih berpantang kekacang. Jenama ini juga mempunyai rangkaian biskut tanpa gandum dan klasifikasi sebagai vegan. Mama boleh dapatkan di kedai Shopee ini.
5. Biskut keluaran NHF
Kredit gambar: Shopee
Jenama Natural Health Farm juga mempunyai banyak rangkaian biskut sihat dengan kandungan yang minimal tanpa pewarna dan pengawet. Mama boleh pilih perisa pilihan mengikut citarasa dan kesesuaian badan Mama. Selain di website NHF, Mama boleh dapatkan biskut ini di outlet fizikal NHF sendiri mahupun di Shopee.
6. Granola Bar
Kredit gambar: Show Food Chef
Granola bar adalah satu pilihan yang baik untuk dijadikan snek sewaktu berpantang kerana ia mengandungi kombinasi oat, kelapa, kekacang, buahan kering dan pelbagai lagi yang tinggi serat untuk nutrisi dan lebih mengenyangkan. Jika Mama mahu mencari granola bar, cuba cari jenama yang mempunyai bahan-bahan yang baik.
Snek Waktu Berpantang
Selain daripada biskut, Mama boleh potong buahan kering, roti atau buahan segar yang boleh dimakan untuk ibu berpantang mengalas perut di antara waktu makan berat. Cara ini dapat memberi serat baik dan membantu melancarkan penghadaman Mama.
Senarai di atas yang Mama Siti cadangkan adalah mudah didapati paling kurang secara online, dan juga sedap untuk dimakan. Makanan dengan bahan yang baik sangat penting ketika fasa berpantang ini.
Mama juga jangan lupa untuk makan sihat dengan cukup ketika berpantang untuk mempercepatkan proses kesembuhan, lebih segar dan ceria. Semoga dipermudahkan semua urusan berpantang Mama!


Membaca Amalan Mulia! Ibu Kongsi Cara-Cara Untuk Amalkan Budaya Membaca Dalam Kalangan Anak-Anak

Membaca semestinya satu amalan yang amat disegani oleh orang ramai. Mama Siti pun suka tengok orang membaca buku kerana membaca akan membuat kita fokus dan dapat pelajari perkataan-perkataan baru.
Selain itu, membaca juga membantu perkembangan anak Mama! Membaca membolehkan kita mempelajari perkataan dan frasa baharu, mengalami pelbagai emosi dan memperoleh kemahiran dan pengetahuan.
Menurut High Speed Training, satu kajian tentang kesan membaca pada kemahiran literasi anak Mama adalah, ia memudahkan anak Mama berinteraksi bersama orang dewasa, dan menggalakkan kanak-kanak untuk melibatkan diri dengan dunia di sekeliling mereka.
Ia juga menyatakan bagaimana:
 Membaca boleh menjadi ‘sumber maklumat yang stabil’ sepanjang hayat kanak-kanak.
Manfaat Membaca

Manfaat membaca adalah seperti:
Bantu anak Mama mengenali bunyi, perkataan dan bahasa, serta mengembangkan kemahiran literasi awal.Belajar menghargai buku dan cerita.Mencetuskan imaginasi anak Mama dan merangsang rasa ingin tahu.Membantu perkembangan otak si manja, meningkatkan keupayaan untuk fokus, tumpuan, kemahiran sosial dan kemahiran komunikasi.Bantu anak Mama belajar tentang dunia, budaya mereka sendiri dan budaya lain.
Lagi banyak membaca, lagi mereka curious kan? Jika lebih curious, mesti mereka lebih tahu dengan environment mereka.
Kalau Mama nak tahu, seorang ibu telah mendedahkan cara-cara untuk menerapkan amalan membaca dalam kalangan anak-anak Mama!
Mari kita baca dengan lebih lanjut~
7 Tips Bantu Anak Mama Cinta Pada Buku
Nampak ada yang berminat dengan tweet saya (2019) berkenaan anak saya yg gemar membaca. Saya kongsikan tips untuk galakkan anak membaca; (semoga bermanfaat utk yg lain).
1) Ibu Bapa Harus Membaca
Kredit gambar: Twitter @syikinyunusMD
Dan pastikan anak nampak anda membaca. Anak nampak, anak akan ikut insyaAllah.
2) JANGAN Paksa
Kredit gambar: Twitter @syikinyunusMD
Minat membaca tidak boleh dipaksa. Jadikan membaca suatu aktiviti yg digemari. Saya jadikan waktu membaca sebagai satu waktu “us-time”/aktiviti bersama – anak menghargai bahawa membaca adalah suatu aktiviti kekeluargaan yang menggembirakan.
3) Kenali Minat Membaca Anak Anda
Kredit gambar: Twitter @syikinyunusMD
Buku jenaka/adventure/klasik?
Ada kanak2 yg belum cenderung terhadap mana-mana topik/genre buku – tidak mengapa.Dedahkan anak kepada pelbagai genre & beberapa jenis buku.
Layan minat mereka walaupun jenis buku itu mungkin bukanlah citarasa anda.
4) Didik Anak: Bawa Buku Ke Mana Sahaja
Kredit gambar: Twitter @syikinyunusMD
Pergi pusat membeli belah, rumah nenek, kedai makan hatta bercuti di pantai pun kami bawa buku bersama.
Sebab prinsip kami: boleh membaca di mana sahaja.Sambil tunggu makanan, sambil rehat 5minit, sambil tunggu mak habis shopping.
5) Bacakan Buku Kepada Anak
Kredit gambar: Twitter @syikinyunusMD
“Bedtime story”/”reading aloud” Ini aktiviti kegemaran kami sewaktu anak-anak saya masih kecil. Kini, walaupun mereka sudah besar – kadangkala saya masih membuat sesi “bedtime storyreading”/mereka yang melayan saya dengan membacakan sebuah cerita buat saya.
6) JANGAN Katakan Tidak Kepada Komik/Buku Bergambar
Kredit gambar: Twitter @syikinyunusMD
Komik juga ialah bahan bacaan yang bagus sekiranya kandungan bersesuaian dengan umur. Saya pun baca/intai komik yang anak baca & sering berbincang mengenai komik dengan mereka.
7) Hadkan Gajet/Waktu Menonton TV
Kredit gambar: Twitter @syikinyunusMD
Kami bukanlah makhluk asing. Kami hadkan waktu menonton hanya di hujung minggu & memilih filem/siri/anime yang ditonton bersama *kami pilih kandungan yang sesuai & menjadi “parental guidance” (bab ini saya akan elaborate di waktu lain).
Anak-anak saya main game *selalunya dgn si ayah tapi hanya di hujung minggu & ada had masa.
Jadi untuk waktu lapang; mereka memilih untuk membaca.
Mereka tiada akses kepada handphone & tiada akaun media sosial – mereka & kami setuju bahawa tiada keperluan untuk semua itu.
Ada beberapa aspek lain; tapi insyaAllah saya kongsikan di waktu lain. Tidak semestinya apa yang saya lakukan berhasil untuk orang lain/anak anda. Sejujurnya, saya berkongsi supaya lebih ramai anak kita gemar membaca. Hadza min fadhli rabbi. Segalanya adalah rezeki dari Yangg Maha Esa.

Nampak ada yg berminat dgn tweet saya (2019) berkenaan anak saya yg gemar membaca.Saya kongsikan tips utk galakkan anak membaca; (semoga bermanfaat utk yg lain)1) Ibu bapa harus membaca & pastikan anak nampak anda membaca.Anak nampak, anak akan ikut insyaAllah. pic.twitter.com/C4AlIRGHSr— syikinyunus (@syikinyunusMD) January 9, 2021

Kredit: Twitter Syikin Yunus
Wah! Mama Siti sangat kagum dengan Puan Syikin yang berjaya menerapkan amalan membaca dalam keluarganya sejak mereka masih muda lagi!
Harap-harap perkongsian ini bermanfaat untuk Mama dan sekeluarga. Mari kita membaca! Membaca kan amalan mulia ~
Mama Siti akhiri dengan kata-kata:
“Lebih banyak anda membaca, lebih banyak hal yang anda ketahui. Lebih banyak hal yang anda pelajari, lebih banyak tempat yang anda kunjungi.” – Dr. Seuss


Perbezaan Kegunaan Fresh Cream dan Whipping Cream Yang Masih Ramai Keliru

Bila baca resepi-resepi kek, sup cendawan, inti tart dan sebagainya, kita akan biasa nampak nama bahan seperti cream pelbagai ini. Apabila kita ke pasaraya untuk membeli, kita mudah confuse mana satu fresh cream mana satu whipping cream kan terutama sekali apabila hanya salah satu sahaja yang masih ada di atas rak kedai ketika itu.
Jom Mama Siti kongsikan apakah perbezaan fresh cream dan whipping cream untuk kegunaan di dapur.

Variasi Jenis Krim
Terdapat 3 jenis krim yang biasa digunakan dalam masakan dan baking yang dibezakan oleh peratusan lemak susu di dalamnya. Jumlah lemak susu inilah yang memberi sifat berbeza selepas krim ini diputarkan. Itulah asas perbezaan antara jenis-jenis krim ini. Lepas dah tahu semua ni mesti Mama dah dapat bezakan antara jenis krim ini dan kegunaannya.
1. Fresh cream
Kredit gambar: Amazon
Fresh cream paling mudah didapati di pasaraya berbanding jenis cream yang lain. Krim ini didapati daripada susu lembu yang kemudian diproses. Yang membezakan di antara jenis krim ni adalah, jumlah kandungan lemak dalam dia.
Bagi krim segar ni kandungan lemaknya adalah kurang 25% samalah seperti kotak berlabel cooking cream yang Mama selalu nampak pada rak jualan. Ya keduanya ni kiranya fungsi dia sama.
Ilustrasi gambar masakan pada kotak cooking cream untuk memekatkan masakan.Kredit gambar: Fresh Mart
Disebabkan kandungan lemaknya rendah, maka jenis krim ni tak berapa stabil untuk diputarkan (whipped) dengan mesin pemutar atau tangan, dibentukkan menjadi topping dan sewaktu dengannya.
Fresh cream ni dia tebal, lebih tebal sedikit daripada santan pekat yang segar. Tapi kalau ada resepi yang gunakan santan, Mama boleh gantikan dengan fresh cream ni jika mahu. Namun santan sebenarnya lebih sihat, dan santan pekat juga boleh gantikan tugas fresh cream.
Fresh cream atau cooking cream boleh digunakan untuk memekatkan kuah, membuat sup cendawan, quiche, masakan kuah pasta, ais krim dan pelbagai lagi asalkan bukan sebagai topping yang dibentuk di atas kek dan seumpamanya.
2. Whipping cream
Kredit gambar: Cake Fella
Whipping cream juga berasal daripada susu lembu yang diproses dan mempunyai jumlah lemak sekurang-kurangnya 30% ke atas yang menyebabkan ia lebih licin dan boleh diputar kembang ketika krim ini masih sejuk. Namun dengan jumlah lemak susu ini, whipping cream adalah lebih ringan dan tidak bertahan begitu lama selepas diputar dan dibentuk. Sesuai digunakan untuk topping ringan ataupun filling.
Krim putar ini biasanya dimaniskan dengan gula dan apabila diputar, ia tidak meninggalkan kesan berbiji pada tekstur krim ini. Ia juga boleh diwarnakan dan diperisakan seperti coklat dan sebagainya. Selain dijadikan topping untuk kek, ia juga digunakan sebagai penghias minuman, dimakan bersama scones dan salad buah-buahan serta pelbagai lagi.
3. Heavy cream
Kredit gambar: Anchor
Dalam banyak jenis krim, heavy cream ini yang paling tidak dikenali. Fresh cream digunakan untuk memekatkan masakan, whipping cream pula digunakan untuk hiasan kek, tapi apa pula kegunaan heavy cream? Heavy cream juga datang daripada susu lembu namun dengan kadar kandungan lemak yang lebih tinggi, iaitu lebih daripada 36%.
Ada dua kegunaan utama heavy cream ini iaitu untuk membuat sos berkrim dan juga krim putar. Apa beza heavy cream dan whipping cream ini? Oleh sebab peratus kandungan lemak dalam heavy cream lebih tinggi daripada whipping cream, maka apabila diputar, heavy cream dapat bertahan lebih lama dan lebih stabil. Antara kelebihan lain heavy cream adalah apabila dimasukkan dalam masakan, heavy cream tidak mudah pecah atau berketul berbanding krim lain yang lebih ringan.
Heavy cream mempunyai rasa yang tebal, berlemak dan lebih berkrim. Jika digunakan sebagai hiasan kek atau filling, maniskan dengan sedikit gula supaya topping berasa lebih lemak manis. Jika digunakan untuk memasak sebraang sup atau sos berkrim, rasanya akan lebih bold.
4. Non-dairy whipping cream
Kredit gambar: Shopee
Krim putar tanpa tenusu ini dibuat daripada minyak sayuran dan tidak mengandungi laktosa. Oleh kerana ia dibuat daripada minyak sayuran, rasanya tidak lemak berkrim seperti krim lain yang berasal daripada susu lembu, namun krim jenis ini sesuai untuk mereka yang alah produk tenusu.
Teksturnya juga tidak selicin dan gebu seperti krim yang berasal daripada susu lembu. Tapi ia adalah pilihan yang baik untuk mereka yang menghidapi alahan. Ia juga dapat bertahan lebih lama dan agak murah.
Perbezaan Fresh Cream dan Whipping Cream
Jadi jelas dah di sini perbezaan ketara adalah whipping cream boleh digunakan untuk dijadikan krim putar gebu kembang sebagai hiasan kek atau muffin, pelengkap minuman, filling dan pelbagai lagi. Manakala fresh cream sesuai ditambah dalam masakan untuk memekatkan atau membuat sup berkrim. Lepas ni bolehlah cuba banyak lagi resepi menggunakan pelbagai krim ni kan?
Selamat explore resepi baru dan selamat memasak di dapur, Mama!


Tepung Beras Pengganti Gandum: Pilihan Terbaik Untuk Diet Gluten-Free

Adakah anak anda mengalami alahan dan memerlukan diet gluten free? Jika anda mencari tepung yang sesuai dijadikan pengganti gandum, tepung beras adalah di antara senarai tepung yang selalu menjadi pilihan ramai, malah banyak masakan kuih tradisi Melayu adalah berasaskan tepung beras.
Apakah tepung beras dan bagaimana ia dibuat?
Tepung beras dibuat dengan menggunakan beras yang dikisar hancur menjadi tepung yang kemudiannya digunakan untuk membuat pelbagai menu masakan. Di negara Barat, pengeluar makanan mendapati tepung beras mudah dihadam, maka mereka mula membuat pelbagai makanan bayi seperti cereals dan sebagainya berasaskan tepung beras.
Keropok bayi juga boleh dibuat dengan menggunakan beras. Tepung beras juga digunakan di sana bagi mereka yang gluten intolerant – alah dengan gluten dalam gandum hingga mempunyai masalah kembung dan sebagainya.
Mereka juga mendapati tepung beras adalah pemekat kuah dalam masakan yang sangat baik. Selain hasil tekstur yang baik, tepung beras juga mempunyai rasa yang boleh blend in dengan pelbagai jenis masakan.
Ketika tu para chef juga telah menggunakan tepung beras sebagai bahan rahsia yang menyalut ayam, ikan dan sebagainya sebagai pengganti gandum, hingga memberi kerangupan yang berbeza apabila dimakan.
Pelbagai Jenis Tepung Beras
1. Tepung beras putih

Kredit gambar: Tokopedia
Tepung beras putih adalah dibuat daripada kisaran hancur beras putih biasa yang kita makan di rumah. Jika Mama hendak mebeli tepung ini pastikan baca bahan pada label kerana ada sesetengah jenama yang mencampurkan tepung beras dengan tepung gandum atau tepung yang lain.
Tepung beras putih ini mudah didapati di mana mana pasaraya atau kedai runcit kerana masyarakat Malaysia ramai menggunakan tepung ini untuk masakan kuih-muih. Selain itu kerana tekstur yang ringan, ia sangat sesuai untuk campuran tepung kek.
2. Tepung beras perang
Kredit gambar: Walmart
Tepung beras perang ini agak sukar ditemui di pasaraya kita, namun ada sesetengah pasaraya seperti Jaya Grocer, Village Grocer dan pelbagai lagi menjual tepung ini.
Antara jenama yang biasa didapati di Malaysia adalah Bob’s Red Mill. Harganya agak mahal kerana ia menggunakan beras organik yang kemudiannya dihancurkan mengunakan batu, bukan menggunakan kisaran bilah mesin tajam; yang pastinya memberi rasa, aroma dan nutrisi berbeza.
Ramai memilih beras perang kerana kandungan nutrisi yang lebih banyak.  Namun ia mungkin tidak berapa sesuai kerana nutrisinya sukar diserap badan kita, kerana sistem pertahanan tumbuhan itu sendiri.
Untuk masakan pula, oleh kerana tepung beras perang masih mempunyai lapisan husk di luarnya sekali, bermakna ia lebih berat dan lebih sesuai untuk biskut dan brownies.
3. Tepung beras pulut
Kredit gambar: Cmart
Tepung pulut ni di rumah mak mak kita dulu memang kena sentiasa ada, sampaikan orang Barat kata tepung ni hidden star dalam rumah orang Asia. Ia diperbuat daripada beras jenis pulut yang memang digemari ramai kita kan. Kemudian dikisar halus menjadi tepung.
Sifatnya apabila dicampurkan bahan cecair lain adalah kenyal, antara contoh adalah menjadi kuih koci, kuih getas, onde-onde, cendol dan sebagainya.
Contoh Adunan Tepung Gluten Free
Campuran Tepung Beras dan Tepung Kanji Kentang
Resepinya memerlukan gabungan tepung kanji kentang sebanyak separuh cawan bagi setiap secawan tepung beras. Boleh siapkan untuk beberapa adunan, letak kedua-dua jenis tepung mengikut sukatan, di dalam bekas bertutup kemas dan goncang supaya sebati.
Kemudian boleh digunakan sebagai pengganti bagi sebarang resepi yang menggunakan tepung gandum biasa. Gabungan tepung ini lebih cantik jika resepinya ditambahkan telur sebagai penguat gam adunan.
Kredit gambar: Alibaba
Tidak boleh gantikan tepung roti
Walaupun tepung beras ini boleh menggantikan tepung gandum, namun ia tidak boleh menggantikan tepung roti atau tepung gandum high protein. Untuk menghasilkan roti tanpa gandum, gabungan beberapa jenis tepung diperlukan supaya ia menjadi gebu.
Untuk permulaan, Mama boleh layari Facebook group Gluten Free Support Group Malaysia untuk sokongan dan maklumat lebih lanjut tentang teknik pemakanan gluten free ini. Semoga dipermudahkan dan selamat bereksplorasi!


Panduan Untuk Mama! Pakar Kongsikan Garis Panduan Untuk Ibu Menyusu Jika Dijangkiti COVID-19

“Pening lah, ada hospital bagi menyusu, ada hospital tak bagi, nak buat apa ni?“
Dalam waktu endemik ini, lebih 30,000 orang telah dijangkiti COVID-19 termasuk juga ibu menyusu. Tetapi ada yang masih mempertikaikan sama ada boleh menyusu atau tidak jika ibu positif COVID-19 dan anak negatif, dan sebaliknya.
Dalam perkongsian kali ini, Mama Siti kongsikan jawapan kepada persoalan-persoalan tersebut dengan bukti yang sahih.
Melalui sebuah perkongsian di Twitter, Doc Mummy telah mendedahkan sebuah kajian yang telah dilakukan baru-baru ini, di mana kajian tersebut telah membuktikan bahawa COVID-19 tidak berjangkit melalui penyusuan ibu.
Jika Mama masih ragu-ragu, boleh baca tentang kajian tersebut di bawah:
Kajian Terhadap Ibu Yang Menyusu Jika Positif COVID-19

Wanita yang dijangkiti covid-19 tidak menyebarkan virus tersebut melalui susu ibu. Menurut satu kajian yang menganalisis 110 susu ibu yang dijangkiti covid-19, para pengkaji tidak menemukan bukti yang menunjukkan bayi dijangkiti covid-19 semasa menyusu.
Menurut Paul Krogstad,
“Penyusuan susu ibu tidak berkemungkinan besar menjadi bahaya”
 Ini selari dengan saranan CDC dan WHO yang mencadangkan ibu meneruskan penyusuan susu ibu. Tetapi, ibu perlu memakai mask semasa menyusukan anak dan juga mencuci tangan sebelum dan selepas menyentuh anak.

👩🍼Wanita yang dijangkiti covid 19 tidak menyebarkan virus tersebut melalui susu ibu👩🍼Menurut satu kajian yang menganalisis 110 susu ibu yang dijangkiti covid 19, para pengkaji tidak menemukan bukti yang menunjukkan bayi dijangkiti covid 19 semasa menyusuhttps://t.co/34VosJrJsp— DocMummy👩🏻⚕🤰🏻🤱🏻 (@DocMummy22) January 19, 2022
Twitter: DocMummy
Apa Perlu Dilakukan Jika Mama Atau Bayi Positif?
Mujur tidak berjangkit semasa bagi susu! Risau juga Mama Siti. Jika Mama sudah baca kajian diatas, mari kita praktis pula langkah berjaga-jaga semasa menyusu pula.
Berikut merupakan apa yang Mama boleh lakukan jika Mama atau bayi Mama positif:

Ibu menyusu boleh susukan anak tak jika positif covid? Menurut Garis Panduan Pelaksanaan Inisiatif Hospital Rakan Bayi Semasa Pandemik Covid-19 yang diterbitkan pada Julai 2021.
Semua ibu yang disahkan atau dalam siasatan jangkitan penyakit sewaktu pandemik akan menerima runding cara serta tunjuk ajar tentang penyusuan dan pemakanan bayi mengikut tatacara pencegahan dan kawalan jangkitan di fasiliti kesihatan tersebut.
POLISI PENYUSUAN SUSU IBU MALAYSIA
“Semua ibu digalakkan menyusui anaknya dengan susu ibu sahaja dari lahir sehingga berumur enam bulan dan meneruskannya sehingga mencapai umur dua tahun. Makanan pelengkap perlu diberikan mulai umur enam bulan”.
8 Langkah Menyusu Semasa COVID-19
Penyusuan Susu Ibu Semasa Pandemik COVID-19 Ibu-ibu yang suspected/probable/confirmed COVID-19 disarankan:
1. Memakai pelitup separuh muka setiap masa terutama sewaktu menyusukan bayi.
Kredit gambar: Twitter @MedTweetMY
Kredit gambar: Twitter @MedTweetMY
Kredit gambar: Twitter @MedTweetMY
2. Mengamalkan Hand hygiene sebelum dan selepas bersentuhan dengan bayi termasuk ketika penyusuan dan selepas batuk atau bersin.
3. Mengamalkan Respiratory hygiene sekiranya ada gejala;
tutup hidung dan mulut dengan tisu sewaktu batuk atau bersin buang tisu dalam bekas yang bertutupbasuh tangan selepas itu dengan segera
4. Routine cleaning and disenfeksi permukaan yang disentuh oleh ibu yang bergejala.
5. Kurangkan sentuhan fizikal dengan bayi sewaktu rooming-in. Pegang bayi hanya untuk penyusuan sahaja.
6. Penjarakan fizikal dengan bayi sewaktu tidak menyusu.
7. Pastikan pengudaraan bilik yang baik.
8. Elakkan bilik yang berhawa dingin.
Semoga panduan ini bermanfaat dan dapat membantu Mama pada masa hadapan ataupun ada kenalan Mama yang memerlukan info ini.
Pesan Mama Siti:
Pelbagai tips yang telah diberikan, make sure untuk menyusu di tempat yang terbuka dan pengudaraan yang baik tau, Mama! Sama-sama kita menjaga SOP sewaktu menyusu untuk melindungi kita daripada jangkitan virus ini!
Kredit: Twitter DocMummy & MedTweetMY


E-pembelajaran selepas COVID-19: 3 Trend Yang Mengubah Cara Anak-anak Kita Belajar

Pembelajaran peribadi yang disokong oleh teknologi, gamifikasi dan gandingan antara guru dengan teknologi, sedang membentuk masa depan pendidikan digital.
COVID-19 Mencabar Pendidikan Pada Skala Global

Pandemik COVID-19 benar-benar menimbulkan cabaran kepada sistem pendidikan, ibu bapa dan pelajar di seluruh dunia. Walaupun pendidikan prasekolah, rendah dan menengah kebanyakannya dilakukan secara bersemuka sebelum wabak pandemik, dalam tempoh sebulan sahaja, kebanyakan pusat pendidikan di seluruh dunia berpindah kepada kelas dalam talian.
Menurut UNICEF1, semasa pandemik, kebanyakan pusat memilih arahan digital pada platform maya: pendekatan ini digunakan oleh 74-77% negara secara purata untuk pendidikan rendah dan menengah atas. Namun begitu, beberapa kaedah alternatif juga turut dibangunkan seperti kurikulum penyiaran, pelajaran rasmi kendiri dan perkhidmatan sokongan dalam talian untuk ibu bapa dan para pelajar2. Pada masa yang sama, hampir 30% kanak-kanak di seluruh dunia mendapati bahawa mereka tidak mempunyai akses kepada pembelajaran jarak jauh disebabkan oleh kekurangan peralatan, kekurangan akses kepada internet atau keadaan kehidupan mereka sendiri. Bagi memastikan hak untuk mendapat pendidikan, pemecutan transformasi digital telah diumumkan sebagai salah satu matlamat global yang menjadi tumpuan UNESCO3.

Dari sudut yang lain pula, sebelum berlakunya pendemik, sektor Teknologi Pendidikan yang berkembang pesat membuktikan bahawa penyelesaian transformasi digital ini telah pun wujud: platform dengan program pembelajaran jarak jauh, pengalaman pembelajaran langsung, teknologi AR & VR dan tenaga pengajar yang memiliki keupayaan digital yang mapan.
Sektor Teknologi Pendidikan yang setaraf dengan pendidikan am, turut bertindak balas terhadap cabaran yang dihadapi oleh komuniti global hari ini: dengan membangunkan cara untuk menjadikan e-pembelajaran lebih mudah diakses, diperibadikan dan berkesan serta membantu pembuat keputusan untuk bertindak balas terhadap krisis global.
Trend dalam E-pembelajaran Yang Telah Membentuk Model Pendidikan Pasca-COVID Baharu Kepada Anak-anak Kita
Pembelajaran peribadi yang disokong teknologi mentakrifkan haluan pembelajaran setiap pelajar

“Terdapat asas yang semakin meningkat tentang bukti kukuh bagaimana pembelajaran peribadi yang disokong teknologi boleh meningkatkan hasil pembelajaran”, kata4 pakar Teknologi Pendidikan, Gill A. Francis dan Louis Major. Mereka menjalankan kajian di 12 buah negara di seluruh dunia, yang menunjukkan bahawa pemperibadian adalah kunci untuk ‘mengajar pada tahap yang betul’.
Dalam sesebuah kelas, tahap pengetahuan kanak-kanak selalunya terdiri daripada pelbagai jenis, dan sifat penyesuaian teknologi pendidikan menyelesaikan masalah ini. Para saintis menyedari bahawa ‘diperibadikan’ tidak bermakna ‘dikhaskan secara individu’: dengan bantuan kaedah berpandukan data dan analisis prestasi, platform Teknologi Pendidikan boleh memperibadikan program untuk seorang pelajar dan untuk sekumpulan 50 orang pelajar.
Apabila sekolah terpaksa ditutup, fleksibiliti kurikulum menjadi sangat penting kerana pelajar tiba-tiba menyedari bahawa diri mereka berada dalam suasana pembelajaran yang berbeza, yang dirasakan janggal bagi kebanyakan mereka.
Pembelajaran peribadi yang disokong teknologi berdasarkan pendekatan dipacu data diguna pakai di Novakid, platform ESL (Bahasa Inggeris sebagai Bahasa Kedua) dalam talian untuk kanak-kanak berumur 4-12 tahun. Analisis data untuk setiap pelajaran khusus membantu mengenal pasti kekuatan dan kelemahan setiap pelajar. Selain analisis data, kurikulum juga diubah suai bergantung pada keperluan pembelajaran kanak-kanak yang dikenal pasti.
“Dengan pendekatan ini, kanak-kanak yang berbeza memerlukan bilangan sesi yang berbeza untuk menyempurnakan kursus yang sama. Hasilnya, kami yakin bahawa kanak-kanak tersebut benar-benar menguasai bahan yang diberikan. Selain itu, pembelajaran peribadi membantu menyesuaikan kandungan kelas: bergantung pada penilaian guru terhadap kemahiran bahasa tertentu, kanak-kanak ditawarkan latihan dan pelajaran tambahan secara automatik,” kata Max Azarov, Ketua Pegawai Eksekutif Novakid.
Gamifikasi Meningkatkan Penglibatan Pelajar

Mekanik permainan telah terbukti dapat memberi motivasi, meningkatkan pembelajaran dan membantu kanak-kanak belajar dengan lebih berkesan. Pendapat ini dikongsi bersama5 oleh salah seorang pakar gamifikasi terkenal di dunia, Gabe Zikhermann: menurut hasil penyelidikan beliau, penggunaan mekanik permainan meningkatkan penguasaan kemahiran baru sebanyak 40%, hasil daripada neurotransmitter dopamin, yang dihasilkan semasa permainan.
Gamifikasi telah lama muncul sebagai trend dalam Teknologi Pendidikan sebelum wabak COVID-19 melanda. Walau bagaimanapun, dalam konteks pandemik, apabila langkah kuarantin menggabungkan ruang sekolah dan rumah secara keseluruhan, begitu juga dengan pembelajaran dan hiburan, pendidikan terpaksa bersaing secara langsung dengan YouTube, Netflix, Minecraft dan TikTok untuk menarik perhatian dalam persekitaran yang sama.
“Tanpa dapat disangkal lagi, salah satu trend EdTech hari ini ialah gamifikasi. Kanak-kanak yang telah menghabiskan seluruh hidup mereka dikelilingi oleh teknologi, mempunyai persepsi yang berbeza terhadap kandungan pendidikan. Menjadikan pembelajaran sebagai suatu permainan adalah salah satu cara paling hebat untuk menjadikan e-pembelajaran menarik bagi natif digital”, Ketua Pegawai Eksekutif Novakid, Max berkongsi pendapatnya.
Guru dan Tutor Pasti Hadir (dan Tidak Akan Bercuti) Dengan Pembelajaran Digital

Tiada teknologi setakat ini yang dapat menggantikan guru. Malah, teknologi meningkatkan peranan guru: daripada penyampaian ilmu hingga penciptaan ilmu secara bersama.
“Daripada kesemua segmen Teknologi Pendidikan yang berkembang pesat, pembelajaran kanak-kanak akan kekal, mungkin sebagai satu-satunya segmen yang belum dapat diganti sepenuhnya oleh program dan perkhidmatan digital – ini memerlukan pemansuhan peranan penting seorang guru,” kata Azarov.
Masih belum terdapat natif digital dalam kalangan guru. Itulah sebabnya isu kecekapan digital mereka menjadi salah satu perkara yang paling penting dalam agenda pendidikan pasca COVID-19.
“Saya rasa beberapa tahun akan datang bergantung pada berapa banyak yang sanggup kami laburkan pada para pendidik dan semua sokongan tambahan di sekolah, yang penting untuk mendayakan pembelajaran. Ini adalah individu yang akan melahirkan pemimpin negara pada masa hadapan,” kata6 Adriana Umaña-Taylor, Profesor Pendidikan di Harvard Graduate School of Education.
Untuk maklumat lanjut, layari laman web Novakid hari ini.
Rujukan:
UNICEF: Covid-19: Are children able to continue learning during school closures?Andreas Schleicher: The Impact of COVID-19 on Education Insights from Education at a Glance 2020UNESCO: One year into COVID: prioritizing education recovery to avoid a generational catastropheLouis Major and Gill A. Francis: Rapid Evidence Review: Technology-supported personalised learningGabe Zichermann: Gamification in Education. What Works, Why and HowHarvard Graduate School of Education: What the Future of Education Looks Like from Here


6 Tips Berguna Buat Bakal Mama

Mama baru sahaja menerima khabar gembira mengenai kehamilan – tahniah Mama Siti ucapkan! Sama ada ini kehamilan pertama buat Mama atau Mama sedang bersiap sedia untuk mengalu-alukan kedatangan anak yang seterusnya ke dalam keluarga Mama, ia boleh menjadi sesuatu yang mengujakan dan juga memberi sedikit tekanan. Mama mungkin tertanya-tanya apa yang harus dilakukan, bagaimana untuk menyampaikan berita tersebut kepada pasangan, bila perlu maklumkan majikan, apa yang perlu dimakan, dan sebagainya.
Terdapat begitu banyak perkara untuk difikirkan dan dirancang sepanjang perjalanan kehamilan Mama. Tetapi, dengan kekal bertenang, ia akan membantu Mama untuk mengurus keadaan tersebut dan berasa lebih baik, terutamanya semasa trimester pertama di mana Mama mungkin akan mengalami morning sickness, sakit belakang, keletihan, dan lain-lain.

Adalah amat penting untuk Mama berhenti berfikir secara berlebihan kerana ia akan membuatkan Mama berasa tertekan dan bimbang, di mana kedua-dua keadaan ini tidak bagus untuk emosi dan kesihatan mental Mama. Inilah masa yang mana apa Mama tidak lakukan, atau apa yang harus dielakkan, adalah sama pentingnya dengan apa yang perlu di ambil perhatian semasa mengandung.
Terdapat banyak pantang larang dan kepercayaan yang Mama mungkin pernah lihat atau dengar, ia mungkin memberikan tekanan kepada Mama untuk mengingati perkara-perkara tersebut sepanjang kehamilan – sama ada untuk kehamilan pertama, kedua, atau seterusnya. Walau bagaimanapun, cuba untuk tidak memikirkan secara berlebihan, dan baca 6 tips yang Mama perlu tahu tentang penjagaan awal kehamilan.
Penafian: 6 tips ini tidak dianggap sebagai nasihat perubatan rasmi. Sentiasa dapatkan bimbingan dan nasihat doktor Mama atau pakar kesihatan bertauliah lain tentang sebarang soalan mengenai kesihatan Mama atau keadaan perubatan. Jangan sekali-kali mengabaikan nasihat profesional perubatan, atau tangguhkan untuk mendapatkannya kerana sesuatu yang Mama baca di laman web ini.
6 Tips Penjagaan Awal Kehamilan
Kehamilan merupakan satu tempoh keadaan yang mengujakan dan juga membimbangkan dalam hidup seorang wanita. Badan kita akan melalui pelbagai perubahan, dari segi fizikal ke hormon, yang mungkin membuatkan Mama rasa lain daripada sebelum ini.
Tiada perkara yang lebih penting selain menjaga diri sendiri terutamanya dalam tempoh ini. Jadi, Mama Siti nasihatkan Mama untuk mengikuti tips-tips ini untuk menjaga diri Mama dan juga kandungan sepanjang kehamilan.
#1. Elak Minuman Berkafein dan Banyakkan Minum Air

Dehidrasi semasa mengandung boleh membawa kepada komplikasi kehamilan yang serius, termasuk kecacatan tiub saraf, air ketuban yang rendah, pengeluaran susu ibu yang tidak mencukupi, dan juga kelahiran pramatang. Risiko ini seterusnya, boleh menyebabkan kecacatan kelahiran akibat kekurangan air dan sokongan nutrisi untuk bayi Mama. Oleh itu, Mama mesti banyak minum air untuk kekal hidrat semasa kehamilan. Minuman berkafein pula boleh meningkatkan kadar denyutan jantung dan memberi kesan kepada bayi. Jadi, sebaiknya hadkan atau elakkan minuman berkafein.
#2. Tidur Sebentar atau Nap Untuk Memulihkan Tenaga

Mengekalkan jadual tidur yang sihat adalah penting semasa hamil kerana ia membolehkan Mama berehat dan memberikan tenaga kepada badan Mama. Jika Mama tidak boleh tidur lena pada waktu malam, cuba lakukan meditasi atau elakkan daripada menggunakan gajet dua jam sebelum tidur. Ambil perhatian tentang perkara ini kerana berdasarkan satu kajian yang dilaporkan Epidemiologi menyatakan bahawa wanita yang tidak mendapatkan tidur yang berkualiti dan cukup semasa hamil mungkin lebih berisiko untuk kelahiran pramatang dan menyekat pertumbuhan janin.
#3. Elakkan Bahan Toksik dan Bahan Pencemar Alam Sekitar

Alam sekitar yang tercemar berisiko membahayakan Mama dan kesihatan bayi Mama yang sedang membesar dalam kandungan. Beberapa implikasi kesihatan negatif termasuklah kelahiran abnormal, keguguran, pertumbuhan janin yang lemah, dan kelahiran mati. Untuk mengehadkan pendedahan Mama kepada bahaya ini, elakkan daripada menggunakan produk yang mengandungi bahan kimia berbahaya atau toksik.
#4. Pakai Kasut Yang Selesa dan Jangan Angkat Objek Berat

Memakai kasut yang selesa akan memberi manfaat kepada bahagian belakang dan kaki Mama. Ia juga boleh mengelakkan keadaan yang tidak diingini seperti terjatuh yang boleh membahayakan kehamilan Mama. Selain itu, mengangkat objek berat juga boleh menegangkan bahagian belakang dan pelvis Mama selain boleh meningkatkan risiko Mama mengalami prolaps rahim, atau lebih dikenali sebagai rahim jatuh. Jadi elakkan membawa barang berat semasa hamil ya Mama!
#5. Pilih Doktor dan Rancangan Kelahiran Mama

Jika Mama mempunyai pilihan untuk memilih Ob-gyn (Pakar Obstetrik-ginekologi), Mama dinasihatkan untuk membuat sedikit kajian untuk mencari pakar yang sesuai untuk Mama dan yang pastinya mempunyai reputasi yang baik. Mama juga harus mempertimbangkan untuk membuat rancangan kelahiran dan maklumkan kepada pasukan kesihatan mengenai pilihan Mama semasa bersalin dan selepas bayi dilahirkan nanti.
Walau bagaimanapun, Mama harus kekal fleksibel dan bersedia untuk sebarang kemungkinan lain dari perancangan asal Mama jika berlakunya keadaan yang tidak diingini semasa kelahiran si manja.
#6. Dapatkan Insurans Terbaik untuk Bayi Mama yang Bakal Lahir

Bayi Mama memerlukan penjagaan dan perhatian khusus dari dalam kandungan sehinggalah dia dilahirkan. Menginsuranskan bayi Mama adalah langkah yang bijak sebaik sahaja syarikat insurans pilihan Mama membenarkannya. Buat senarai pilihan Mama dan pilih pakej insurans yang paling memenuhi keperluan Mama dan memberi manfaat yang ketara dan berpanjangan.
Insurans untuk Bayi Mama yang Belum Lahir
Insurans ialah jaringan keselamatan kewangan yang boleh membantu Mama dan orang tersayang pulih daripada kejadian yang tidak dijangka. Walaupun mencari pelan insurans yang sesuai boleh menjadi sukar, mempunyai pelan insurans boleh mengurangkan kebimbangan Mama dengan memastikan bahawa Mama akan menerima bantuan kewangan sekiranya berlaku sebarang kejadian yang tidak diingini.

Sama juga buat bayi Mama yang belum lahir. Walaupun Mama tidak mengharapkan sesuatu yang buruk berlaku, Mama tidak pernah tahu apa yang boleh berlaku. Oleh itu, sebaiknya pastikan bayi Mama diinsuranskan sebelum dilahirkan. Tambahan pula, perlindungan bukan sahaja semasa kehamilan tetapi juga selepas kelahiran dan sehingga mereka mencapai umur tertentu.
Ramai ibu bapa sentiasa mengambil berat tentang mencari insurans yang akan melindungi anak mereka yang belum lahir, jadi ia meyakinkan untuk mengetahui bahawa terdapat pilihan insurans yang tersedia untuk mereka.
Memperkenalkan, Zurich ValueLife Junior
Apabila Mama hamil, Mama mungkin memikirkan banyak perkara sepanjang kehamilan. Kini, dengan pakej Zurich ValueLife Junior, Mama boleh menenangkan fikiran Mama untuk mencari insurans terbaik untuk bayi dalam kandungan Mama.
Zurich ValueLife Junior ialah pelan berkaitan pelaburan yang melindungi anak Mama dari dalam kandungan sehingga mereka berumur 100 tahun. Pelan ini sesuai untuk ibu bapa seperti Mama yang ingin memberikan anak mereka permulaan yang terbaik dalam kehidupan, dengan pelan perlindungan dan pelaburan yang merangkumi setiap fasa kehidupan.

Mama tidak perlu lagi menunggu sehingga anak Mama mencapai umur tertentu untuk mendapatkan insurans. Sekiranya berlaku kemalangan atau penyakit, Mama boleh yakin bahawa pelan baharu Zurich untuk bayi yang belum lahir ini sah sejak lahir.
Seperti mana-mana polisi insurans lain, adalah penting untuk Mama mengetahui dan memahami perkara yang ditawarkan untuk mendapatkan manfaat yang terbaik. Zurich ValueLife Junior menawarkan beberapa ciri dan manfaat penting untuk bayi Mama, seperti:
Perlindungan yang bermula seawal 13 minggu kehamilan.Perlindungan tinggi sehingga 300% daripada Jumlah Asas Diinsuranskan.Tingkatkan perlindungan untuk Mama dan anak Mama dengan manfaat tambahan pilihan.Manfaat Tidak Luput bagi 5 tahun pertama polisi untuk memastikan perlindungan berterusan.Fleksibiliti untuk mengubah tahap perlindungan dan pelaburan mengikut keperluan anak Mama.Keistimewaan Penjagaan Pasangan.Manfaat kematangan.
Perlindungan Yang Bayi Mama Perlukan dari Pra-Kelahiran

Menyediakan pelan perlindungan kepada bayi dalam kandungan adalah sangat penting untuk menjamin masa depan kewangan anak kecil Mama dan mendapatkan penjagaan kesihatan yang berkualiti. Zurich ValueLife Junior bukan sahaja akan melindungi si kecil Mama dari dalam kandungan tetapi juga sepanjang zaman kanak-kanak mereka sehinggalah dewasa.
Jangan lepaskan peluang ini dan layari www.zurich.com.my atau hubungi Pusat Panggilan Zurich di 1-300-888-622 untuk maklumat lanjut hari ini!
Perlindungan yang baik merupakan langkah pertama ke arah bayi dan kehamilan yang sihat.
Artikel ini diolah daripada versi Bahasa Inggeris di Motherhood Story.


Khasiat Daun Ketumbar Yang Istimewa & Ramai Tidak Tahu

Daun ketumbar adalah sejenis sayuran yang tak asing lagi kan, Mama? Mama Siti memang favourite sangat daun ni. Ketumbar banyak digunakan sebagai penambah rasa asli dalam masakan kerana rasanya yang bold. Kali ni Mama Siti kongsikan 8 khasiat daun ketumbar termasuk khasiat biji ketumbarnya yang nampak biasa-biasa ni tapi besar manfaatnya.
8 Khasiat Daun Ketumbar Pada Kesihatan
1. Merendahkan kandungan gula dalam darah
Kandungan gula dalam darah yang tinggi boleh mebawa risiko untuk penyakit kencing manis. Biji ketumbar dan ekstrak minyak ketumbar boleh membantu merendahkan kandungan gula dalam darah.
Mama pernah tengok kan minyak pati ketumbar? Itupun bagus juga dibuat sapuan pada tapak kaki. Keberkesanan ketumbar merendahkan gula dalam darah hingga kita kena berhati-hati takut jadi rendah sangat pula. Jadi, bersederhana okay?
Kajian menunjukkan biji ketumbar boleh merendahkan paras gula dengan cara merangsang aktiviti enzim yang membantu menyingkirkan gula daripada darah supaya lebih aktif.

Kredit gambar: Tokopedia
2. Kaya dengan antioksidan
Ketumbar mengandungi beberapa jenis antioksidan yang membantu mencegah kerosakan sel disebabkan radikal bebas. Antioksidan ini terbukti melawan keradangan di dalam badan kita, berdasarkan kajian yang dijalankan saintis.
Kajian ini menunjukkan antioksidan dalam ekstrak biji ketumbar merendahkan keradangan dan merencatkan pertumbuhan sel kanser paru-paru, prostat, payudara dan juga usus.
3. Faedah untuk kesihatan jantung
Beberapa kajian mencadangkan ketumbar berupaya merendahkan risiko mendapat gejala penyumbang kepada penyakit jantung; seperti tekanan darah tinggi dan peningkatan paras kolestrol tidak baik. Ekstrak ketumbar membantu menyingkirkan lebihan sodium dan air dalam badan, sekaligus membantu merendahkan tekanan darah kita.
Kajian mendapati kawasan penduduk yang mengambil banyak ketumbar sebagai rempah dalam pemakanan mereka; dapat dilihat kadar penyakit jantung didapati lebih rendah, terutama sekali apabila dibandingkan dengan pemakanan barat yang pengambilan gula dan garam mereka adalah tinggi.
Kredit gambar: Technobezz
4. Meningkatkan kesihatan otak
Banyak penyakit berkaitan otak seperti parkinson, alzheimer dan sclerosis dikaitkan dengan keradangan. Sifat anti-keradangan pada ketumbar berkemungkinan besar dapat melindungi kita daripada penyakit-penyakit ini.
Kajian di atas menunjukkan ekstrak ketumbar melindungi kerosakan sel saraf selepas sawan yang dicetuskan ubatan. Ini mungkin disebabkan sifat ketumbar yang antioksidan. Manakala satu kajian lain menunjukkan ketumbar membaikpulih ingatan, sekaligus sesuai digunakan untuk merawat penyakit alzheimer.
Ketumbar juga didapati dapat menguruskan keresahan dalam diri. Terdapat kajian menyatakan ekstrak ketumbar hampir berkesan seperti diazepam, satu ubat untuk mengurangkan gejala anxiety. Jadi cubalah amal makan ketumbar untuk masalah ini, ya.
5. Melancarkan penghadaman dan menguatkan kesihatan usus
Mama jangan lupa amalkan makan ketumbar atau air rebusan daging ke yang mengandungi daun ketumbar, atau masakan yang menggunakan biji ketumbar seperti rendang, ini dapat membantu kesihatan penghadaman.
Ekstrak ketumbar digunakan sebagai pembuka selera dalam perubatan tradisional Iran. Ada kajian terhadap tikus menunjukkan pertambahan selera makan berbanding tikus yang hanya diberikan air atau tak diberikan apa-apa bahan perangsang. Jadi kalau buat bone broth atau sup diletakkan ketumbar sangat membantu anak-anak bertambah selera makan mereka.
Minyak diekstrak daripada ketumbar dapat mempercepatkan pemulihan dan menggalakkan sistem penghadaman yang sihat. Dalam kajian di atas, dapat dilihat 30 titis minyak ketumbar yang diambil 3 kali sehari dapat mengurangkan sakit bahagian abdomen, kembung perut dan ketidakselesaan perut.
6. Mencegah dan melawan jangkitan penyakit
Ketumbar mengandungi sebatian antipatogenik yang membantu melawan jangkitan dan penyakit. Dodecenal, salah satu sebatian dalam ketumbar mungkin berupaya melawan patogen seperti salmonella yang boleh menyebabkan keracunan makanan yang membahayakan nyawa.
Biji ketumbar adalah antara beberapa rempah India yang digunakan di sana untuk melawan penyakit kencing kotor. Minyak ketumbar juga boleh diamalkan kerana keupayannya melawan penyakit bawaan makanan dan jangkitan yang berlaku ketika menerima rawatan di hospital.
Kredit gambar: Kokilaben Hospital
7. Melindungi kulit
Ketumbar mempunyai faedah yang baik untuk kulit, seperti ruam ringan atau dermatitis. Ada juga kajian yang menggunakan ekstrak ketumbar untuk rumah lampin anak kecil.
Selain itu sifat antioksidan dalam ketumbar dapat membantu mengelakkan kerosakan sel yang mempercepatkan penuaan kulit, juga kerosakan kulit akibat daripada sinaran mentari. Tambahan lagi, ramai orang menggunakan jus ketumbar untuk mengurangkan masalah kulit, seperti jerawat, pigmentasi, kulit berminyak atau kulit kering.
Mama Siti rasa kalau kita masyarakat Malaysia ni cukup minum sup atau masakan berkuah yang diletakkan ketumbar di dalamnya atau boleh variasikan resepi sebab kita memang banyak gunakan daun ni dalam masakan kan. Jadi insyaAllah dapat manfaatnya.
8. Meningkatkan mood positif
Terdapat kajian di mana linalool, salah satu komponen dalam ketumbar memberikan meredakan stress dalam kepala kita. Linalool ini juga boleh membantu menenangkan individu apabila dilanda tekanan dan rasa nak marah. Sebab inilah, kandungan linalool dalam ketumbar dianggarkan dapat menggalakkan mood positif pada seseorang individu.

Cara Menggunakan Daun Ketumbar
Kita akan gunakan daun ketumbar yang segar untuk masakan harian, manakala biji ketumbar pulak akan dikeringkan atau dikisar sebelum digunakan dalam masakan.
Daun ketumbar yang fresh biasanya orang guna untuk ditambah dalam masakan sebelum dihidangkan, kerana haba boleh mengurangkan rasa sedap ketumbar ni dengan cepat.

Daun ketumbar boleh ditambah pada sup untuk menambah rasa. Manakala biji ketumbar mempunyai rasa yang hangat dan pedas, sesuai dijadikan penambah rasa untuk makanan pedas. Biasanya digunakan dalam masakan seperti sup, salsa, kari dan masala.
Biji ketumbar boleh disangai dan kemudiannya dikisar untuk mendapatkan rempahnya, sangat sesuai untuk masakan seperti rendang dan sebagainya. Mama Siti suka jadikan daun ketumbar sebagai ulaman dalam makanan seperti sup daging, mee goreng dan lain lain. Apabila dimakan segar, lebih besar manfaatnya.
Jadi lepas ni Mama, sambal-sambil masak tu sambal kita dapat ingat kembali besarnya khasiat bahan seperti daun ketumbar dalam masakan. Sama macam nenek moyang kita dulu, dapur kita tu lah pusat farmasi ubatan kita untuk kesihatan keluarga. Harap bermanfaat!


15 Tempat Menarik di Sungai Petani Yang Boleh Dilawati Cuti Sekolah Ini

Sedang merancang bercuti ke Kedah? Jangan lupa singgah sebentar di bandar terbesar Kedah iaitu Sungai petani. Sungai Petani juga dikenali dengan perindustrian dan agak dekat dengan Pulau Pinang. Jom kita jenguk tempat-tempat Menarik di Sungai Petani untuk dilawati. Senarai ini telah kami semak untuk memastikan ia benar popular dan selesa dikunjungi.
1. Taman Tema Air The Carnival
Taman Tema Air The Carnival yang terletak dengan tidak jauh dari bandar Sungai Petani ini mempunyai kawasan untuk beraktiviti bagi semua peringkat usia.
Alamat: The Carnival, Persiaran Cinta Sayang, Sungai Petani, KedahWaktu Operasi: Isnin – Jumaat (11am-7pm), Sabtu, Ahad dan Cuti Umum (9am-7pm)Harga Tiket: RM 20 (dewasa), RM 18 (kanak-kanak)

Kredit gambar: Trip Advisor
2. Menara Jam Besar
Terletak di Jalan Ibrahim, Menara Jam Besar ini setinggi 15.2 meter merupakan salah satu tempat bersejarah di Kedah dan sudah berusia lebih 80 tahun. Tujuan jam ini dibina oleh seorang warga Cina untuk memperingati penjajah British King George V. Datanglah pada waktu malam untuk suasana yang berbeza serta kilauan lampu meriah.
Alamat: 916, Jalan Ibrahim, 08000 Sungai Petani
Kredit gambar: Kianodarius
3. Hutan Lipur Tupah
Di kawasan Merbok yang bersebelahan daerah Sungai petani, terdapat Hutan Lipur air terjun Tupah yang terletak di kaki Gunung Jerai. Suasana di sini sangat sesuai untuk seisi keluarga. Masuk adalah percuma dan dibuka daripada pukul 7 pagi hingga 6 etang. Antara aktiviti adalah mandi manda di Air Terjun Tupah, berkhemah, jungle trekking, mendaki bukit dan banyak lagi.
Kredit gambar: Penang Travel Tips
4. Muzium Arkeologi Lembah Bujang
Muzium ini terletak 21 km dari Sungai Petani dan muzium ini adalah candi binaan manusia yang tertua di Asia Tenggara dan telah wujud sejak awal tahun Masihi lagi.  Latar belakang kawasan candi ini adalah tumbuhan menghijau dan sungai kecil mengalir.
Bahagian muzium pula dipenuhi dengan pelbagai infografik bersejarah dan juga artifak menarik yang menceritakan tentang sejarah empayar pemerintahan Kedah. Masuk dengan percuma, muzium ini dibuka setiap hari 9am – 5 pm kecuali hari Isnin pertama setiap bulan, Hari Raya Aidilfitri Pertama dan Kedua dan Hari Raya Aidiladha.
Kredit gambar: Makan Jika Sedap
5. Pantai Merdeka
Pantai Merdeka adalah pantai terdekat dengan Sungai Petani, sekitar 32 km. Pantai ini merupakan antara lokasi pemandangan matahari terbenam yang indah, jadi alang-alang dah ke Sungai Petani bolehlah lajak ke Pantai Merdeka. Kanak-kanak boleh bermandi-manda dan anda sekeluarga juga boleh berkelah di kawasan yang disediakan. Jangan risau, di sini juga terdapat pelbagai jenis restoran dan kedai makan buat para pengunjung.
Kredit gambar: Percutian Bajet
6. Pemandangan Gunung Jerai
Jika anda ingin melihat panorama Negeri Kedah daripada altitud yang tinggi, Gunung Jerai adalah tempat yang terbaik kerana anda akan dapat melihat pemandangannya dan hingga dapat melihat Pulau Pinang! Ia tidak terletak di Sungai Petani namun ia dekat sahaja.
Di sini kita dapat melihat panorama pemandangan matahari terbenam yang sangat cantik. Jangan risau, jalan untuk ke puncak dengan kereta agak mudah dan dekat. Anda juga boleh menginap di The Regency Jerai Hill Resort, yang juga sangat terkenal dengan dekorasi lamannya, menjadikan salah satu tempat menarik di Kedah yang sangat Instaworthy!
Kredit gambar: Flickr
 7. Tanjung Dawai
Anda boleh merasai suasana perkampungan nelayan yang terletak di muara Sungai Merbok, anggaran jarak 30 minit dari Sungai petani. Tanjung dawai ini juga terletak bertentangan dengan Pantai Merdeka. Boleh datang ke sini dengan menaiki kereta atau dari Pantai Merdeka, anda boleh merentas menaiki bot yang telah disediakan untuk ke Tanjung Dawai. Perjalanan menaiki bot dari Pantai Merdeka mengambil masa dalam 15 minit sahaja.
Terdapat pelbagai produk hasil laut dijual di sini seperti pilihan keropok kering, ikan bilis dan lain-lain. Di Tanjung Dawai juga mempunyai banyak tempat makan yang menyediakan makanan popular penduduk setempat seperti mee udang, laksa Kedah dan lain-lain lagi.
Kredit gambar: Asyraf Farhan
8. Kompleks Pelancongan Jeti Semeling
Kompleks Pelancongan Jeti Semeling dikelilingi oleh hutan paya bakau, terletak di Sungai Merbok. Tempat ini indah untuk merakam foto kenangan sekeluarga terutama Ketika matahari terbenam.
Di sini terdapat 3 ruang pameran utama iaitu galeri berkaitan sejarah, galeri mengenai fauna dan flora di sepanjang Sungai Merbok dan juga galeri berkaitan batuan unik yang ada di Kedah. Ruang pameran ini juga ada memaparkan informasi mengenai Jerai Geopark.
Kredit gambar: Menarik Di Utara
9. Taman Jubli Perak Sungai Petani
Taman Jubli perak Sungai Petani adalah taman awam yang dibuka sempena meraikan ulang tahun Jubli perak Sultan Abdul Halim Muadzam Syah. Antara tarikan di sini adalah pokok-pokok tua yang gah dan indah, jambatan di atas tasik juga taman permainan kanak-kanak selain ruang pejalan kaki menikmati udara redup segar di bawah pepohonan.
Kredit gambar: Penang Travel Tips
10. Semeling Street Art
Semeling street art ini terletak di satu kawasan jalan panjang yang kita boleh selusuri dan melihat hasil lukisan di dinding bangunan jalanan. Seperti biasa boleh lah dijadikan port bergambar pelbagai gaya kerana ada begitu banyak hasil seni yang pelbagai di sini.
Kredit gambar: Husna Zahidi
Tempat Penginapan Menarik di Sungai Petani
1. Park Avenue Hotel Sungai Petani
Jika anda mencari bilik hotel paling luas di Sungai Petani, di sinilah tempatnya. Park Avenue Hotel juga menyediakan tab mandi yang luas di dalam bilik. Hotel yang lengkap dengan kolam ini terletak di Jalan Indah Dua, Taman Sejati Indah.
Kredit gambar: Booking.com
2. Purest Hotel Sungai Petani
Purest Hotel Sungai Petani terletak di Taman Sejati Indah, lengkap dengan fasiliti kolam renang sesuai untuk anak-anak kecil. Hotel ini juga popular dan mendapat rating yang tinggi. Hotel ini ada menawarkan pakej sewaan kereta jika anda memerlukannya.
Kredit gambar: Orbitz
3. Greencity Hotel
Greencity Hotel juga terletak di Taman Sejati walaupun bertaraf tiga bintang, hotel ini mendapat rating tinggi di Booking.com. Hotel ini menawarkan parking untuk mereka yang memandu sendiri. Rata-rata pengguna mengatakan makan pagi di sini sedap. Hotel ini tidak mempunyai kolam renang.
Kredit gambar: Hotel murah
4. Emerald Puteri Hotel
Emerald Puteri Hotel terletak beberapa minit pemanduan dari exit tol Sungai Petani. Hotel ini mendapat rating baik dan agak popular juga. Ia dilengkapi dengan kolam renang sesuai untuk membawa keluarga bersantai.
Kredit gambar: Chiang Dao
5. Urban Inn, SP Saujana
Urban Inn adalah hotel ringkas namun selesa dan mendapat rating baik di Booking.com. Hotel ini ringkas kerana terletak bangunan kedai dan reka bentuk dalamnya berkonsep industrial. Yang penting selesa dan bersih, kan?
Kredit gambar: Booking.com
Enjoy tempat menarik di Sungai Petani!
Jika anda ingin ke Sungai Petani boleh juga merancang ke Pulau Pinang yang hanya terletak 30 minit dari sini. Boleh rujuk artikel tentang tempat menarik di Pulau Pinang di sini. Jangan lupa semak dahulu raying dan ulasan tentang hotel di laman berkenaan sebelum memilih ya. Selamat bercuti!


Jenis dan Cara-cara Mengelakkan Bentan

Mungkin ramai ibu muda hari ini kurang faham kenapa orang Asia, khususnya orang Melayu begitu cerewet perihal berpantang lepas pantang. Malah ada juga yang tidak percaya keperluan berpantang dan tidak bercadang untuk mengamalkannya langsung.
Teringat pengalaman Mama Siti waktu melahirkan anak sulung, suami Mama Siti bercerita kepada Mama Siti, “Mak Ngah Chah pesan suruh pastikan sayang betul-betul jaga pantang, pakai stokin, ikat rambut ketat, jangan jalan banyak-banyak, jangan naik tangga. Takut nanti, kalau tak jaga akan bentan. Bentan tu apa?”
Terpinga-pinga kami suami isteri yang baru pertama kali bergelar mama abah waktu itu.

Kredit: About Kids Health
Apakah itu Bentan?
Proses melahirkan anak bukanlah sesuatu yang mudah. Seorang ibu bertarung nyawa sepanjang kehamilan, ketika melahirkan, dan juga sewaktu selepas melahirkan si anak. Banyak urat-urat otot dan salur darah yang putus dan pecah akibat proses melahirkan dan memerlukan waktu untuk disembuhkan secara semulajadi. Ibu yang melahirkan secara pembedahan Czer pula memerlukan masa yang lebih lama untuk sembuh dan pulih seperti kebiasaannya.
Maka, orang kita mengamalkan adat berpantang untuk membantu ibu pulih seperti sediakala dengan segera, dan untuk mengelakkan bentan. Bentan sering dikaitkan dengan komplikasi yang dialami oleh ibu yang sedang dalam waktu berpantang.
Ibu yang menghadapi bentan akan berasa tidak selesa, lenguh-lenguh badan, sakit urat, kebas kaki tangan, dan juga keluar darah yang banyak dari sepatutnya semasa berpantang. Emosi ibu sewaktu ini juga mudah terganggu kerana ketidakstabilan hormon dan tidak mustahil boleh mengganggu penghasilan susu badan ibu.
Kredit: Good Therapy
Jenis-jenis Bentan
Secara umumnya, ada tiga jenis bentan yang selalu menjadi kerisauan ibu-ibu yang sedang berpantang.
1. Bentan Urat
Sakit sendi-sendi dan urat-urat tulang sehinggakan si ibu boleh demam sehingga menggigil kesejukan walaupun di dalam cuaca yang panas. Ibu berasa terlalu lemah untuk melakukan aktiviti harian dan akan menghadapi kesukaran walaupun untuk bangun kerana badan terlalu lemah.
2. Bentan Urat Pinggang
Bagi ibu-ibu yang melahirkan bayi melalui pembedahan / caesarean, penjagaan semasa berpantang akan menjadi lebih ketat berbanding dengan ibu yang melahirkan bayi secara normal. Ini kerana proses pembedahan itu sendiri memerlukan masa yang lama untuk pulih. Bentan urat pinggang ialah komplikasi yang sering dialami oleh ibu-ibu yang melahirkan secara Czer ini. Bentan sebegini membuatkan ibu rasa sakit di bahagian pinggang seperti satu bebanan yang menusuk-nusuk menyebabkan pergerakan ibu agak terbatas.
Kredit: Mama Mend
3. Bentan Urat Rahim
Bagi ibu-ibu yang sudah biasa melakukan kerja berat di rumah, waktu berpantang berehatlah seadanya. Mengangkat barang-barang berat, turun-naik tangga dengan kerap dan laju serta melakukan tugas-tugasan mengalih barang semasa berpantang boleh membuatkan organ peranakan atau rahim ibu menghidapi bentan urat rahim. Rahim ibu yang baru sahaja melahirkan itu perlu berehat dan waktu berpantang sangat kritikal untuk ia kembali pulih seperti sediakala.
Cara-cara Mengelakkan Bentan
Sentiasalah berpegang pada kata-kata mencegah lebih baik daripada merawati. Walaupun zaman berubah dan kehidupan moden kini dapat memberi banyak solusi rawatan selepas melahirkan anak, tidak menjadi kerugian untuk kita berhati-hati sebelum dijangkiti penyakit bentan.
1. Patuh pada amalan berpantang
Seperti yang sering ditekankan, ibu-ibu cubalah patuh dalam berpantang, sekurang-kurangnya 40 hari, atau paling tidakpun sementasa masih bernifas (darah yang keluar selepas melahirkan)
Antara amalan-amalan berpantang yang boleh mengelakkan bentan termasuklah
Melakukan amalan berurut untuk membuang angin dan melumur badan dengan minyak panasSentiasa memakai stokin kerana saraf hujung kaki sangat sensitif dengan perubahan suhu sekelilingBertungku dan berbengkung untuk mengeluarkan angin yang terperangkap di dalam badan
Kredit: Health Hub
2. Tidur yang mencukupi
Bagi ibu-ibu yang berniat untuk menyusu badan, tahniah Mama Siti ucapkan. Ia bukanlah sesuatu yang mudah, tambahan pula buat mereka yang baru pertama kali bergelar ibu. Kadang-kala, menjaga bayi di dalam pantang boleh menjadi sesuatu yang meletihkan dan boleh menyebabkan ibu tidak dapat cukup rehat dan tidur. Dapatkanlah bantuan dari suami dan orang sekeliling jika perlu. Carilah waktu untuk berehat supaya kesihatan ibu juga terjaga.
3. Sokongan suami tercinta
Proses kehamilan dan melahirkan anak bukanlah hanya melibatkan si ibu dan anak. Ayah juga harus aktif memainkan peranan sebagai pasangan yang sentiasa bersedia untuk menghulurkan bantuan kepada isteri tercinta. Mudahkanlah apa yang boleh, usah dibiarkan isteri rungsing memikirkan apa yang perlu dihidang untuk makan malam, rumah tak berkemas, atau baju tak berbasuh. Walaupun sibuk dengan tugasan harian di pejabat,  seorang suami harus faham waktu ini adalah waktu kritikal, baik dari segi fizikal dan emosi isteri untuk kembali seperti sebelumnya. Jangan letakkan bebanan dan harapan yang tinggi, dan cukuplah sekadar memudahkan kerja dan menyokong isteri tercinta.
Kredit: Oh Bulan
Berpantang bukanlah sesuatu yang mudah, tetapi percayalah, menghidap bentan lebih memudaratkan dan jika boleh dielakkan, berusahalah untuk mengelakkannya. Benar kata orang dulu-dulu, berakit-rakit ke hulu, berenang-renang di tepian; Bersakit-sakit dahulu, bersenang-senang kemudian. Mama Siti doakan agar proses berpantang ibu-ibu sekalian dipermudahkan dan dijauhi dari segala mudarat.